II Axûrê keran ava 
nekin ez ê welat 
biterikînim 



Omer Kilol yê ku 31 sal in li ser keran lêkolînan dike, bi navê 
"Grûpa Kerên Kurdistanê” konferansek lidarxist û radyoya 'Dengê 
Zirînê’ vekir û dibêje ku 15 hezar endamên partiya wî hene. Kilol 
gazincan ji Hikûmeta Herêmê dike û dibêje "Ger hikûmet soza ava- 
kirina axurê keran pêk neyîne, ez ê welat biterikînim.” Vl 

azad bibe' 


P iştî ragihandina agir- 
besta yekalî ji aliyê 
PKK’ê ve, hêviya çare- 
seriyek aştiyane ya pirsa 
Kurdî li Bakurê Kurdistanê 
dîsa geş bû û gelek berpir- 
sên Tirk û Kurd bi hêvî ne ku 
ev agirbest bi meha Reme- 
zanê Be sînordar be. Yek ji 
wan siyasetmedarên ku bi vê 
yekê bawer e ku ev agirbest 
ji yên berê cudatir e, Sekre- 
terê Berê yê PDK’ê û yekem 
serokê Parlamena Herêma 
Kurdistanê Cewher Namiq e. 
Namiq ji Rudawê re got ku 
rojekê Ocalan wê bê berdan 
û guftûgo wê li gel wî bên 
kirin û Pirsa Kurdî têne di- 
kare di navbera Qendîl, 
Amed û Enqere de bê çare- 
ser kirin. ►2/3/14 


Dunya TV 

Midûrê Dunya TV 
behsa qenala xwe ji 
Rûdawê re kir ►ÎO 

Setrenczanên Kurd 

Ji bêpereyî diçin 
ji bo tîmên Bexdayê 
dilîzin^l5 

Arîf Sevînç bi tabloyan 
serî hildide ^8 

Karsazên Kurd makeqanûneke nû dixwazin 





Rûdaw 


Karsazên Amedê, çareseriya pirsgirêka Kurd û pirsgirêkên 
Tirkiyeyê di makeqanûneke nû ya sivîl û demokratîk de dibî- 
nin û daxwaz dikin ku agirbest bê dirêjkirin 


Serokê Karsazên Amedê (DÎSÎAD) Raîf Turk Serokê DTSO'ya Amedê Galîp Ensarîoglu 


BawerÇem Amed 

K arsazên Kurd ên li Amedê, 
biryara "bêçalakiya PKK'ê” 
di cih de dîtin û xwestin ku ev 
agirbest jî weke 16 agirbestên 
berê neyê hebakirin. 

Serokê Odeya Bazirganî û Pî- 
şesaziyê ya Amedê (DTSO) Galîp 
Ensarîoglu û Serokê Karsazên 
Amedê (DÎSÎAD) Raîf Turk, der- 
barê agirbesta PKK'ê ya ku heta 
20'ê îlonê bidome de, nêrînên 
xwe ji Rûdawê re parve kirin. 
Galîp Ensarîoglu, diyar kir ku ew 
girîngiyeke mezin didin agir- 
besta ku ji aliyê PKK'ê ve hatiye 
îlankirin û xwest ku ev agirbest 
jî weke ên din neyê hebakirin. 
Ensarîoglu bal kişand ku civak 
hem bi kuştina PKK'iyan û hem 
jî bi kuştina leşkeran êşiya ye û 
wiha got: "Em dixwazin ev agir- 
best bi mehekî bi sînor 
nemîne.Divê dewlet bi awayekî 
vê yekê binirxîne û çareseriyeke 
berfireh ava bike. Divê şert û 
mercên ku careke din li Tirki- 
yeyê çek neyên bikaranîn bên 
amadekirin. Vê agirbestê şan- 
seke din da, divê ev fersend baş 
bê bikaranîn.” Ensarîoglu, ji bo 
ku di vê referandûma pakêta ma- 
keqanûnê de "erê” derkeve, 
xwest BDP biryara xwe ya boy- 
kotê careke din binirxîne û wiha 
axivî: "Ger di referandûmê de 
'erê' derkeve, hem wê Tirkiye zê- 
detir demokratîk bibe û hem jî 
hikûmet wê bikaribe gavên me- 
zintir bavêje.” Ensarîoglu, bal ki- 
şand ser daxwazên PKK'ê û ji 
hikûmetê daxwaza "bendava ji 


sedî 10 daxe û hemû girtiyên si- 
yasî serbest berde” kir. Ensarî- 
oglu, bal kişand li ser rola Rêberê 
PKK'ê Abdullah Ocalan a di vê 
pêvajoyê de û da zanîn ku ban- 
dora Ocalan pir e û ji bo ku Oca- 
lan bikaribe di vê pêvajoyê de rol 
bigre, şert û mercên wî bên baş- 
kirin. "Ez di wê baweriyê de me 
jixwe bi Ocalan re muzakere tên 
kirin û divê ev pêvajoya çareser- 
kirinê zêde neyê dirêjkirin.” 


"Em makeqanûneke sivîl 
dixwazin" 


dûma 12'ê îlonê de weke 14 sa- 
ziyên karsazan dengê "erê” bikar 
bînin û sedema vê yekê jî wiha 
rave kir: "Emê piştî 13'ê îlonê, ji 
bo pêkanîna makeqanûneke de- 
mokratîk û sivîl a nû, dengê xwe 
bilind bikin. Em dizanin ku ma- 
keqanûna 1982'an bi guherînên 
kêm, sererast nabe. Ji ber vê yekê 
em karsaz di wê baweriyê de ne 
ku pirsgirêka makeqanûnê 
encax bi makeqanûneke nû ya 
nûjen çareser bibe.” Ensarîoglu, 
da zanîn ku di şert û mercên Tir- 
kiyeyê de carna rewşên ku mirov 
nikare makeqanûnê bi temamî 
sererast bike pêk tên, ji ber vê 
yekê ew piştgirî didin reformên 


'Bila agirbest bê dirêjkirin' 

Serokê DÎSÎAD'ê Raîf Turk jî 
bersiv da pirsên rojnameya me û 
xwest ku ev agirbest jî weke ên 
din careke din veneguheze şerekî 
dijwartir. Turk, nêrîna xwe wiha 
anî zimên: "Ev biryara agirbestê 
ya PKK'ê biryareke baş e lê heta 
îro agirbestên wiha pir çêbûn. Bi 
van agirbestan tu caran metirsi- 
yên civakê ji holê ranebû. Di vir de 
behsa agirbesteke pir wext kin tê 
kirin. Bi ya min ger PKK dema 'bê- 
çalakiyê' dirêj bikira, wê hikûmet 
jî di nava vê pêvajoyê de fersenda 
lêhûrbûnê bidîta. Di vê demê de 
hikûmet dikaribû însiyatîf bikar 
bîne. Lê di nava mehekî de, di po- 


Serokê DTSO'yê Ensarîoglu, 
destnîşan kir ku ewê di referan-i 


Li Hewlêrê jinek piştî xeniqanê hat serjêkirin 

Bi tometa ku destê wan di bûyerê de heye, 4 mam, bav û birayekî jina kuştî hatin girti 


... 


Soran û Arî Hewlêr 

R oja 16'ê Tebax a 
2010'an cenazeyê 
Sakar Selîm Elî (19) diya 
du zarokan ku li taxa Za- 
nayan a Hewlêrê rûdinişt> 


li ser cadeyeke taxa Xan- 
zad hat dîtin. Niha bav, bi- 
rayekî wê û 4 mamên 
Sakarê hatine binçavkirin: 
Birayê Sakar, Serkar Selîm 
îtiraf bi encamdana ta- 
wanê kiriye û sedema 


kuştina wê jî îxanetkirina 
xwîşka xwe hesibandiye. 

Rêvebirê Dûvçûna Tun- 
dûtûjî ya li Dijî Jinan li 
Hewlêrê, Jîlemo Ebdulqa- 
dir, diyar kir ku hevjînê 
Sakarê doz li dijî wê veki- 


ribû ji ber ku wî ew digel 
mêrekî din re dîtiye û îxa- 
net li wî kiriye. Jîlemo got: 
"Sakar û xortê tometbar- 
kirî hatin binçavkirin û 
piştî demekê hevjînê Sa- 
karê bi pere digel wî mêrî 
lihev hatin. Vêca wî dest ji 
dozê berda û her du azad 
bûn û dosye hat daxistin.” 

Dema Sakar hat azadki- 
rin newêra biçe malê, 
loma çû Navenda Newa ya 
Parastina Jinan li Hewlêrê 
û ™°hekê li wir ma. Cîra- 
neke Sakarê dibêje ku ew 
bi pismamekî xwe re ze- 
wicîbû, lê eşkere bû ku 
Sakar ji xortekî din hez 
dike, piştre gefên lêdan û 
kuştinê lê dikin. Li dawiyê 
tên girtin û paşî diçe Na- 
venda Newa. Hevjînê Sa- 
karê dibêje niha jî ez bi wê 
razî me, lê bavê Sakar ne 
razî bû. 

Piştî mehekê Sakar dax- 
waz dike ku rê jê re bê 
dayîn ku vegere nav kesû- 


karên xwe. Neqîb Jîlemo 
diyar dike: "Dadwer biryar 
stand ku Sakar biçe cem 
xizmên xwe, bavê Sakarê jî 
sozname îmze kir ku ewê 
keça xwe biparêze.” 

Heman şeva ku Sakar 
diçe malê, bav, bira û 
mamê wê li ser kuştina 
wê lihev dikin û wê diku- 
jin û meytê wê davêjin. 
Neqîb Jîlemo da xuyaki- 
rin: "eşkere bû ku di dest- 
pêkê de Sakar xeni- 
qandine û piştre bi kêrê 
serjêkirine.” 

Niha cenazeyê Sakarê li 
Nexweşxana Rizgarî ya 
Hewlêrê ye û kesî dax- 
waza wê nekiriye. Efser Jî- 
lemo Ebdulqadir dibêje 
ku piştî bûyerê 4 mamên 
Sakarê, bav û birayekî wê 
hatine girtine "birayê wê 
yê 20 salî îtiraf kiriye ku 
wî xûşka xwe kuştiye, lê 
mam û bavê Sakar jî hay- 
darê kuştina wê bûne û 
razî bûne.” 


lîtîkayên girîng de zêde pêşketin 
nikare çêbe. Ger çêbe jî wê surp- 
rîz be.” Raîf Turk, destnîşan kir ku 
ger di agirbestên berê de ope 
yonên leşkeran nesekinîbi 
agirbestê de qet nasekin 

.•#•• 

'Hikûmet jî ne rihet e' 

Raîf Turk, xweziya xwe ya ji bo 
agirbestê bi van gotinan vegot: 
"Xwezî bi mehekî nehate bisînor- 
kirin. Ger biryara dema vê agir- 
bestê heta hilbijartinên giştî 
hatiba dirêjkirin, ji bo çareseriyê 
wê baştir bûya. Di vê demê de, di 
civakê de jî wê hewayeke nermtir 
ava bûya. Çimkî ev pirsgirêkên ji 
rêzê nîn in û ev pirsgirêk ji êvarê 
heta sibehê çareser nabin. Bi ya 
min hikûmet di tengasiyê de ye. 
Hikûmet pir rihet nîn e. Çimkî li 
pêşiya hikûmetê astengiyên piralî 
hene. Ji bo ku hikûmet jî bikaribe 
hinekî rihet bike, bi ya min biryar 
heta hilbijartinên giştî bê dirêjki- 
rin, wê baştir be. Ez weke kes 
bawer nakim heta hilbijartinên 
giştî neqedin, gavên wisa girîng 
bêne avêtin. Li hemberî hikûmetê 
muxalefeteke piralî heye. Dibe ku 
piştî referandûmê hin gavan ba- 
vêje, lê gavên mezintir encax piştî 
hilbijartinê bavêje.” ►M 

Piştî tûfana li Pakîstanê: Sozên alîkariyê gihişt 1 milyar Dolar 

Çar hefteyan piştî tûfana li Pakîstanê ; rayedarên wî welatî daxuyandin ku li ser hawarên wan ên alîkariyê heta 
niha ji seranserê cîhanê soza derdora 1 milyar Dolar alîkarîji wan re hatiye dan. Di encama dijwartirîn tûfana 
80 salên borî li Pakîstanê , ku ji pencan yekê rûerda welêt di bin avê de ma, derdora 6 milyon Pakîstanî bêmal 
mane û 20 milyon mirov jîji ber vê karesatê zirar dîtine û heta niha bêtirî 1500 kesan jiyana xwe ji dest dane. 




Rojev 


Sekreterê berê yê PDK'ê Cewher Namiq: 

Rojek tê Ocalan tê 
azadkirin û gotûbêj 
ligel wî tên kirin 

Siyasetmedar û yekem Serokê Parlamena Herêma 
Kurdistanê Cewher Namiq Salim derbarê asoyên 
li pêş Bakurê Kurdistanê piştî agirbesta 7'an a 
PKK'ê, erkên ku di vî warî de dikevin ser milê 
serkirdên Herêma Kurdistanê, herwiha derbarê 
referandûma 12'ê îlona 2010'an li ser pakêta ku 
AKP'ê ya desthilatdar li Tirkiyê amade kiriye, 
bersiva pirsên Rûdawê dan 



Rûdaw: Agirbesteke 40 rojî 
ji aliyê PKK'ê ve hat rage- 
handin. Piştî 6 agirbestên 
berê dîsan şer qewimî, li gor 
we îhtîmal heye vê carê 
cuda be? 

Cewher Namiq: Hêvîdar 
im ev agirbesta yekalî ya 
PKK'ê agirbesteke dawî û 
encamdar be. Hikûmeta 
Tirkiyê bi serokayetiya Er- 
dogan vê pêngavê bi cidî 
werbigre û derfetê ji destê 
xwebernede [...]. Evzêdeyî 
25 salan e ku PKK rêberiya 
bizava rizgarîxwaz û şoreşa 
Bakurê Kurdistanê, wek şo- 
reşa herî dirêj û xebata 
pêşmergayetî ya siyasî û 
cemawerî ya berdewam a 


neteweya me, dike. [...] 
Herwiha îro rasterast nê- 
zîka sed civatên şaredari- 
yan, di nav de paytexta 
Bakurê Kurdistanê, Ameda 
rabûn û berxwedanê, bi- 
rêve dibe. Li gor 6 agirbes- 
tên berê, guman heye 
Hikûmeta Erdogan bi awa- 
yekî erênî û hekîmane 
berbi vê agirbestê ve bê. 
Aliyê baş ê vê agirbestê sî- 
nordariya wê ye, agirbes- 
teke bi şert û merc û 
bername ye, derfeteke din 
a PKK'ê ye ku bi ruhiyeta 
jixwebaweriyê û bi hêza 
gelê me yê Bakur û hev- 
dengî û hevsoziya nete- 
weya me û tevahiya azadî- 


“Ger bersiva Hikûmeta Tirkiyê ji bo 
agirbestê ne pozîtîv be, mafê Kur- 
dan heye di referandûma 12'ê îlonê 
de bi'Nexêr'deng bidin" 


Li Bakurê Kurdistanê niha cudahiyek derketiye holê, 
hinek partî û xelkê Bakur dibêjin em ê deng bidin guher- 
tinên Destûra Bingehîn li Tirkiyê, ji ber destûra nû Tir- 
kiyê demokratîk dike. PKK û BDP jî dibêjin em deng jê re 
nadin, ji ber tê de çi behsa mafên Kurdan nehatiye kirin. 
Nerîna te di vê derbarê de çi ye, li gor te Kurd bêjin 'Belê' 
yan 'Nexêr'? 

Cewher Namiq: Ev bi nav guhertin û referandûm tenê 
proseyek e ji bo zêde mayina AKP'ê li ser desthilatê ye, 
ne ji bo demokratîkirina Tirkiyê. Ji ber ger destûrek 
Kurdan û neteweyên ne Tirk înkar bike û hemû welati- 
yên Tirkiyê Tirk bihesibîne û bi peyvekê jî navê Kurdan 
tê de tune be, çawa demokratîk dibe? Dibe ji bo Tirkan 
demokratîk be, lê bo me çi! Ev gava ku rûbirûyê Erdo- 
gan û partiya wî û aliyên din hatiye, yek ji qonaxên herî 
hestyar ên dewleta Tirk in. Biryara PKK û BDP'ê birya- 
reke realîst û hestkirin bi berpirsyarî û bawerî bi xwe 
hebûnê ye. [...] Tevgera me li Bakur li ser zarê serokên 
BDP'ê mercên dirêjkirina agirbesta şer xistine rojevê, 
ger bersiva wan erênî nebe, mafê gelê me yê Bakur bi 
giştî ye ku di referandûma 12'ê îlonê de dengê 'Nexêr' 
bidin. 


xwazan, wek însyatîfekê 
datîne pêş Erdogan, ne- 
maze di vê pêvajoyê de ku 
pir nemaye ji bo referan- 
dûma 12'ê îlonê ku ji Erdo- 
gan û partiya wî re 
çarenûsaz e. 


Pirsa Kurd li Bakur 
tenê di navbera Qen- 
dîl, Amed û Enqere 
tê çareserkirin 


Serokê Herêma Kurdis- 
tanê Mesûd Barzanî 
destxweşî li ragehandina 
vê agirbestê kir û daxwaz 
kir ku zêdeyî 40 rojan bi- 
dome. Herwiha Nêçîrvan 
Barzanî bi navê PDK'ê 
destxweşî kir û xwest ku 
agirbest dûalî û demdirêj 
be ji bo çareseriyeke aşti- 
yane. Ev helwêst li ba 
PKK'ê jî cihê razîbûnê bû. 
Murad Karayilan daxwaz 
kir Barzanî di vî warî de 
rolekê bilîze. Hûn çawa 
berê xwe didin van hel- 
wêstên Kurdan, bi bawe- 
riya we ev yek wê Tirkiyê 
han bide ku vê carê bi 
awayekî ciddîtir reftarê 
ligel vê agirbestê bike? 
Herêma Kurdistanê ji bo 
serxistina vê agirbestê di- 
kare çi bike? 

Ev daxuyanî û helwêst 
karên baş in, lê bi tenê têr 
nakin û divê helwêstên bi vî 
rengî bên ronkirin. Dibe piş- 
tîvanî û hevkarî û heta cihekî 
jî guşara zîrveya desthilata 
Herêma Kurdistanê û bi tay- 
betî PDK û YNK'ê wek du 
hêzan û dostên Hikûmeta 
Tirk pêwîst be. Ev herdu 
hêz, di warê niştîmanî, nete- 
weyî û mirovî de, erkê ser 


milê wan e roleke wan a bi- 
bandor û berçav hebe di vê 
derbarê de. [Birêz Cewher 
Namiq li vir 10 xalan wekî 
sedem rêz dike ku çima pê- 
wîste serkirdayetiya Başûr di 
çareserkirina Pirsa Kurdî li 
Bakur çalak bibe. Van 10 
xalan di www.rudaw.net de 
bixwine. Rûdaw ] 

Ji ber van sedeman û ge- 
lekên din jî, asta bilind a 
desthilatê li Herêma Kur- 
distanê xwediyê karteke 
bihêz e. Ger xwedî îrade be, 
wê gelek baş be piştevanî û 
alîkariya birayên me yên 
Bakur bike. Bi baweriya 
min xwedî derneketin li 
pirsa netewî û piştguhavê- 
tina tawanên dagirkerên 
Kurdistanê, desthilata He- 
rêma Kurdistanê xurt nake, 
pêşeroj û ezmûna me ya 
Başûr misoger û ewle nake, 
dagirker baweriyê bi wan 
nakin, giraniya nîştimanî û 
herêmî û navdewletî la- 
waztir dike, raya giştî ya 
Kurdistanê wê ji wan hêrs 
be û derfetan jî ji dest 
bidin. Pirsa Kurd li Bakur 
tenê di navbera Qendîl, 
Amed û Enqere tê çareser- 
kirin û Hewlêr jî bo wê 
pirsê û Partiya Aştî û De- 
mokrasî (BDP) li Bruksel û 
Washîngtonê nêzîktir û gi- 
ringtir e, bi mercekê ku 
piştgirî û hevkariya hev 
bikin. Serokatiya Herêma 
Kurdistanê û hikûmeta li 
Başûr, piştî ku PKK û BDP'ê 
daxwaza navbeynkarî û nû- 
neratiyê jê kir, heq e ew jî 
giraniya manewî û darayî 
ya xwe derxe holê. 

Gelo niha asoya çareser- 
kirina pirsa Kurd li Tir- 
kiyê derketiye hole? Beşîr 
Atalay dibêje ew ne 


amade ne ligel Ocalan û 
PKK'ê rûnin, lê amade ne 
ligel BDP'ê û Ehmed Turk 
ji KCD'ê bicivin. 

Demeke dirêj e asoya ça- 
reserkirina pirsa Kurd li 
Bakurê Kurdistanê derke- 
tiye holê. Êdî ew pirs ji asta 
metirsiyê derketiye, înkar- 
kirin, komplo û hewlên 
çewt nikarin bighin hawara 
Hikûmeta Tirk. Daxuyani- 
yên rayedarên Tirk, Atalay 
jî di nav de, lîstikeke ku 
dema wan derbas bûye. 
Her gaveke cidî ji bo çare- 
serkirina pirsa Kurd li 
Bakur bêyî PKK û BDP'ê 
hewleke bêencam û gu- 
manbar e. 


Bêyî çareserkirina 
doza Kurd, pirsa bi- 
cîhkirina demokra- 
siyê tenê 

derbaskirina demê 
ye 


Hûn çawan li dirûşma 'De- 
mokrasî ji bo Tirkiyê û 
Xweseriya Demokratîk ji 
bo Bakurê Kurdistanê' di- 
nêrin ku niha bûye dax- 
waza Ocalan, PKK û 
BDP'ê? 

Tevgera rizgarîxwaziya 
Bakur bi xwe bi hûrî û hiş- 
yarane diruşm û xwestekên 
xwe ji bo vê qonaxê destnî- 
şan dike. Bêyî çareserkirina 
doza Kurd, pirsa demokrasî 
û cîhgirkirina demokrasiyê 
tenê derbaskirina demê ye. 
Bingeha demokrasî û azadi- 
yan qebûlkirina hebûn û 
mafê wekhev e. Ji ber tiştekî 
ne mantiqî ye dewlet û Hi- 
kûmeta Tirk behsa azadî û 
demokrasiyê bikin û xelkê 


din jî pesna wan bide û pişt- 
giriyê bidin wan, lê di 
heman demê de mafên zê- 
deyî 20 milyon mirovan, 
yan çendîn milyon kes ji ne- 
teweyên din ên wî welatî, 
binpê bike, tevgera wan 
wek terorîst û cudaxwaz bi- 
hesibîne. 

Li gor we rojek wê were 
ku bi Ocalan re gotûbêj 
bêne kirin û bê azadki- 
rin? 

Belê, ez texmîn dikim û 
mafê wî ye. Mayina bi wî 
awayî li girtîgehê tawaneke 
din a dewleta Tirk e, mixa- 
bin heta niha aliyên siyasî 
yên Kurdistanê bi giştî û 
desthilata Herêma Kurdis- 
tanê bi taybet bi hûrî bala 
xwe nedane vê meseleyê. 
Bi baweriya min dema wê 
yekê hatiye, ger dereng jî 
nebe, di asta Herêma Kur- 
distanê û netewî û cîhanî 
de ji bo vê pêvajoyê xebat 
bên kirin. 

Hûn çawa li wan hewlên ji 
bo lidarxistina Kongreya 
Netewî ya Kurdistanê di- 
nêrin? 

Hêvî dikim cidî be. Bi ru- 
heke berpirsane kar jê re 
bê kirin. Bernameyeke baş 
jê re bê amadekirin. Bêgu- 
man ger di hilbijartina ali- 
yan de ferq û cudahî û 
neqandîn yanî veto nebe, 
wê xebatên wê bi awayekî 
serkeftî ber bi pêvajoya da- 
nîna stratejiyeke neteweyî 
bimeşin. Lidarxistina wê 
konferansê wek xebateke 
hemdem a gelê me dihesi- 
bînim, şanazî û rûmeteke 
mezin ji bo serkirdeyên He- 
rêma Kurdistanê dibe, ger 
karekî wiha bikin. 

► 14 

"Pêwîst e hêzên Amerîkî bimînin ” 


Ezîz Weysî ew kes e ku di demeke kurt de stêrka wî geş bû û ji ez- 
mûnên dema gerîllatiyê sûd girt û bû Fermandarê Pêşmergeyan. 
Ji bo dahatuya îraqê ew hebûna hêzên Amerîkayê pêwîst dibîne 


Wladimir Van Welgenburg 

G er ji piraniya Kurdan bipirsî 
Ezîz Weysî kî ye, wê rasterast 
ê stranbêj bê bala wan, lê general 
Ezîz Weysî fermandarê 47 hezar 
serbazên hêzên pêşmergên tay- 
bet e ku wek 'zêrevanî' li Kurdis- 
tanê tên naskirin. Ezîz Wexsî 
hebûna hêzên Amerîkî li îraqê gi- 
rîng dibîne û dibêje ku ger Ame- 


rîka dema mabûna xwe li îraqê 
dirêj neke, wê rewşa îraqê berbi 
xerabiyê here. 

Ezîz Weysî wiha axifî: "Hebûna 
wan pir pêwîst e heta dema 
pirsên îraqê yên serekî 
bên çareserkirin, heta 
dema pêkanîna hikû- 
metekê ku ne nûner- 
tiya hizbekî tenê, lê 
nûnertiya tevahiya 
îraqê bike." 

Serbazên Ezîz Weysî 
ji Diyale heta sînorên 
Brahîm Xelîl di kar de 
ne, lê tu çalakî û karên 
wan li navçeyên di bin 
desthilata YNK'ê de 
wek Silêmanî û Germiyan 
nînin, ku kontrola partiya wî 
PDK'ê ewqasî li wan navçeyan 
nîne. 

Hêzên Zêrevanî di bin desthi- 
lata Wezîrê Navxwe yê Herêma 
Kurdistanê Kerîm Şengalî de ne 
ku ew jî endamê polîtburoya 
PDK'ê ye. Zêrevanî wek artêşa 
Kurdistanê kar dike û li cihên ku 
destê polîsan nagihe wan çalak e. 

Lê Ezîz Weysî diyar dike ku ar- 


têşa wî di parastina jiyana berpir- 
sên Erebên îraqê de li navçeyên 
cihê nakokiyê li Nînewa roleke 
mezin lîstiye. 

Di dawiya salên 80 û destpêka 
90'an de, Ezîz Weysî bo dema 5 
salan gerîllayê PKK'ê bû, ku ew jî 
hevdem bû ligel kampanya ceno- 
sîda rêjîma Baasê ya Saddam li 
dijî Kurdan. Weysî wiha dibêje: 
"Wê demê min PKK'ê nas kir û 
hizr û îdeolojiya wê bandor li min 
kir." 

Ezîz Weysî di şerê navbera PKK 
û PDK'ê de, ji aliyê PDK'ê dîl hat 
girtin. Lê piştre, navbirî biryar da 
dev ji PKK'ê berde û tevî PDK'ê 
bibe. Piştî demekê ji vegera wî, 
Ezîz Weysî jiber îmkana wî ya 
serbazî û bi gotina wî 'tecrubeya 
jiyana wî' ku di dema xwe de li 
nav PKK'ê wergirtiye, postekî 
serbazî bidest xist. 

Navbirî wiha behsa rabirdûya 
xwe dike: "Ew beşek ji jiyana min 
e û qet jê ne poşman im." Piştre 
Weysî li navçeya Zawîte dikin fer- 
mandarê hêzên taybet ên PDK'ê. 

Dema di 2003'an de Amerîka 
êrîş bir ser îraqê, Wesyî bû fer- 


mandarê giştî yê hêzên zêrevanî 
û ligel hêzên Amerîka û pirnetew 
dijî artêşa îraqê şer kir. Weysî 
wan raporan red dike ku sala 
2009'an rêxistinên mafên miro- 
van belav kirin ku di wan de dibê- 
jin hêzên Kurd êrîşî daniştvanên 
Ereb û kêmneteweyên Parêzgeha 
Nînewa dikin û dibêje: "Me alîka- 
riya xelkên lêqewimî yên van 
navçeyan kir û hevkariya wan kir 
ku xwendingeh û cadeyan dirust 
bikin. 17 gundên Erebnişîn li 
demsala zivistanê bê petrol bûn, 
me ji beşa xwe da wan." 

Peywendiya hêzên zêrevanî û 
Kurdan bi giştî ligel parêzgarê Nî- 
newa Esîl Nucêfî ne baş e, lê 
Weysî dide zanîn ku ti pirsgirê- 
kên hêzên wî li navçeyên parêz- 
geha Nînewa ligel Artêşa îraqê 
nînin. Hinek ji navçeyên parêz- 
geha Nînewa beşek in ji navçeyên 
cîhê nakokiyê û Amerîka jî wek 
çavkaniya dirustbûna ne aramiyê 
li îraqê bin, berê xwe dide van 
navçeyan. 

Ligel ku Weysî dibêje ti pirsgi- 
rêka wan ligel artêşa îraqê nîne, 
lê diyar kir ku dema ew pey- 


wendî digihe astê takekesan û 
nav leşkeran, astê peywendiyan jî 
nizim dibe: "Ji ber ku di nav 
hêzên artêşa îraqê de kesên bi 
Rêxistina Qaîde û Bees ve girê- 
dayî hene û bi taybetî di nav 
hêzên polîsan de, ev jî di navbera 
hêzên Kurd û Ereb de dibin se- 
demê bêbaweriyê. Siyasetmeda- 
rên raqê wek wezîrê navxwe yê 
îraqê dixwazin zêrevan paseva- 
nên wan bin." 

Sertîp Rêbiwar Yûnis Ebdulla 
ku fermandarê sektora dûyem a 
betalyona 5'an a Artêşa îraqê li 
Mûsilê ye wêya piştrast dike ku 
'terorîst' hatine nav refên artêş û 
polîsan, lê daxwiyand ku "jimara 
wan pir kêm e." 

Rêbiwar herwiha ron kir ku 
peywendiya Artêşa îraqê ligel 
hêzên zêrevanî baş e û got: "Ev 
hêzeke hevbeş e û serperiştiya 15 
xalên kontrolê dike û ji zêrevanî, 
Artêşa îraqê, polîs û hêzên pirne- 
tew pêk hatiye." 

Ezîz Weysî dibêje divê Amerîka 
her li îraqê bimîne heta maddeya 
140'an a destûra îraqê bê cîbicîki- 
rin û dibêje: "Hebûna wan li vir 
pir girîng e, ne tenê bo Herêma 
me, jiber em berevaniya wê dikin, 
lê ji bo tevahiya îraqê. Ger Ame- 
rîka ji vir here, rewşa îraqê wê têk 
here, ev nerîna min a taybet e." 


Biratiya dijberan a referandûmê 


Partî û tevgerên siyasî yên ku di parlamenê 
û di siyaseta xwe de di gelek waran de dûrî 
hev in û heta gelek caran bi dijwarî şerê 
hev yê siyasî jî dikin, di dengdana li ser pa- 
kêta guhertina Destûra Bingehîn ya Tir- 
keyê de ketine nava eniyên balkêş 


Firat Baran Enqere 

D ema ku Tirkiye amadekariya 
referandûma 12'ê îlonê dike, 
di qada siyasetê de jî dijbertiyên 
balkêş derdikevin holê. Sê eniyên 
dijber ên wek 'Erê', 'Na' û 'Boykot' 
derketin, lê ya herî balkêş îtifakên 
di navbera aliyên guhertinxwaz û 
statuperest de ye, ku di dîroka si- 
yasetê de mînakên wisa derneke- 
tine. Mînak, mirov dikare 
partiyên faşîst û komunîst li cem 
hev, laîk û îslamîst li cem hev, an 
jî partiyên netewperestên Tirk û 
partiyên ku doza mafên Kurdan 
dikin, li cem hev bibîne. 

Helwestên partiyên siyasî yên ku 
di pêvajoya referandûmê de derke- 
tine û bûne wek enî, wiha ne: 


Eniya'Erê' 


Pêşengê eniya 'Erê' partiya ku 
mîmartiya guhertina Makzagonê 


dike, AKP ye. AKP jî guhetinan têr 
nabîne, lê dibêje ku eger referan- 
dûm bê pejirandin em ê karibin 
di pêşerojê de guhertinên herî 
mezin bikin. 

Partiya Saadetê (SP) ku wek 
dayika AKP'ê tê zanîn û bingeha 
siyaseta wan yek e, herwiha par- 
tiya Abdullatif Şenerê ku ji AKP'ê 
qetiyabû, Partiya Tirkiyê (TP) 
herçiqas di gelek mijaran de dij- 
bertiya AKP'ê bikin jî, di referan- 
dûmê de wê bêjin 'Erê'. Partiya 
nijadperest a ku senteza Tirk- 
îslam diparêze, Partiya Yekitiya 
Mezin (BBP) jî wê di referan- 
dumê de dengê 'Erê' bide. 

Partiyên Kurdan HAK-PAR û 
KADEP jî pakêta guhertina Make- 
zagonê têr nabînin, lê ji ber ku ji 
ya niha çêtir dibe, ragihandin ku 
ew ê 'Erê' bikin. 

Di qada siyaseta çepgir de jî 
tenê Partiya Demokrasi û Wekh- 
eviyê (EDP) û Partiya Karkerên 
Şoreşgerên Sosyalist (DSÎP) wê 



piştgirî bidin referandûmê. 
Herdu partiyan jî ragihandin ku 
pakêta guhertinê têr nake, lê ji 
rewşa niha çêtir e û erêkirin nayê 
wateya hevalbendiya AKP'ê, lê ar- 
manca wan demokratîkbûnaTir- 
kiyê ye. 


Eniya'Na' 


Eniya 'Na' bi hejmara endamên 
xwe yên dijber eniya herî rengîn 
e. Partiyên ku xwe wek sosyal-de- 


mokrat dibînin, CHP û DSP, hêza 
nijadperest MHP, partiya sosya- 
lîstan û komunîstan, Partiya Pişt- 
girî û Azadiyê (ÖDP), Partiya 
Kedê (EMEP), Partiya Komunîsta 
Tirkiyê (TKP), Partisi Rizgariya 
Gel (HKP), Partiya Karkeran a 
Sosyalîst (ÎSP) jî bi sedemên cuda 
di eniya 'Na' da cih digrin. 

Partiya ku wek îslamîst û bi te- 
riqatekî ve girêdayî tê nasîn, Par- 
tiya Tirkiyê a Serbixwe (BTP) ya 
ku serokatiya wî Haydar Baş dike, 


ligel partiyên laîk ên wek CHP û 
DSP'ê di heman eniyê de cih di- 
gire. 

Partiya Karker (IP) a ku serok 
û rêvebirên wê ji ber endamtiya 
Ergenekonê ketine girtîgehê û 
Partiya Nû, Yeni Parti (YP), par- 
tiya ku serokatiya wê serbazê 
berê Osman Pamukoglu dike, 
Partiya Maf û Wekheviyê 
(HEPAR), Partiya Rastgir a Na- 
vend, Partiya Demokrat (DP) jî 
ragihandin ku di referandûmê de 
ew ê bêjin 'Na'. 


Eniya'Boykotê' 


Partiya Aştî û Demokrasiyê 
(BDP) a ku di Parlamentoya Tir- 
kiyê de xwediyê 20 parlamente- 
ran e, bi hewldana 'Boykotê' di 
navbera herdu eniyan de dimîne û 
dibêje ew ê neçin ser sindoqan. 
BDP ji ber ku hikûmetê guh ne- 
daye daxwaziyên wan û pakêt 
gelek qels e, dijbertiyê dike lê ji bo 
ku li cem CHP û MHP xuya neke 
rêya 'Boykot'ê pejirand. Herçiqas 
Serokê PKK'ê Ocalan got, ''Bila 
gelê Kurd heta deqeya dawiyê bi- 
fikre'' û helwestên BDP'ê hinekî 
nerm bûn jî lê heta niha jî guher- 
tinek zelal destnîşan nekirin. 

Partiya Demokrasiya Sosyalist 
(SDP) û çendîn saziyên sivîl ên 
demokratîk jî helwesta BDPê ya 
boykotê diparêzin. 

Dr. Michael Eppel, Serokê Beşê Dîroka Rojhilata Navîn li Zanîngeha Haifa li Israîl: 

Siyaseta derve ya Kurdan gelekî aqilmend e, 
lê divê ew hundir piştguh nekin 


D r. Michael Eppel di wê bawe- 
riyê de ye ku serketina Ba- 
şûrê Kurdistanê di pêşîlêgirtina 
"kapîtalîzma dirinde" de ye û sîs- 
tema sosyal-demokrat ji bo Kur- 
distanê weke sîstema herî baş 
dibîne. 

Rûdaw: Herêma Kurdistanê ez- 
mûna xwe weke ezmûneke demo- 
kratiyê bi nav dike. Gelo ev yek 
rast e? 

Dr. Michael Eppel: Ev yek ta ra- 

deyekê rast e. Mirov nikare bêje li 
Kurdistanê demokratiyeta mîna li 
welatên Ewrûpaya rojava heye, ji 
ber ku rewş cuda ye. Hîn pirsgi- 
rêk hene, lê dîsa jî ez bawer im ku 
demokratiya li Kurdistanê zêdetir 
bûye. Kurdan hîn projeya xwe ya 
netewî ya avakirina neteweyekê 
bi dawî neaniye. Herwiha rewşa 
giştî li herêmê rê nade demokra- 
tiyeta mîna li cîhana rojava. 

We got pirsgirêk hene. Divê çi bê 
kirin ji bo ku li Kurdistanê de- 
mokratiya rêkûpêk peyda bibe? 

Divê li Kurdistanê hêza tebe- 
qeya navîn bê xurtkirin. Herwiha 
pêwîstî bi danûstana di navbera 
ramanên cuda ji bo pêşeroja Kur- 

Dr. Michael Eppel 

distanê heye. Ev yek wê hêviyê 
bide nifşê ciwan. Ev nifş ne razî û 
bê hêvî ye. Di hin xalan de ew 
mafdar in, di hin xalên din de 
dibe ku ew ne mafdar bin, lê ras- 
tiyek e ku nifşên ciwan tim guher- 
tinan dixwazin. Ew dixwazin ku 
gendelî nemîne. Lê divê mirov 
realîst be: Hîn jî di hundirê îraq û 
derveyî wê de metirsî li ser pro- 
jeya kurdî ya netewî heye. 


Hûn rewşa siyasî ya Kurdistanê 
çawa dibînin? 

Wê ji bo Kurdistanê pir baş be 
ku li kêleka desthilatê oposisyon 
jî peyda bibe. Wek mînak, ez 
Goran wek gaveke pir erênî dibî- 
nim. Divê desthilat bêtir xwe 
rexne bike û di neynikê de li xwe 
binere. Ew divê ji bo guhertinan 
amade be. Ku li Kurdistanê binge- 
heke xwedî aso peyda nebe, ew ê 

Rûniştvanên Kurd ên Parêzgeha Kerkûkê ji bo encamdayîna serjimêriyê xwepêşandanan saz dikin 


W ezareta Plandanîna îraqê 
ragihand ku serjimêriya 
giştî wê di dema destnîşankirî de 
bê pêkanîn, ji derveyî wê yekê ka 
hikûmet tê pêkanîn yan na. Weza- 
retê ragihand jî ku di demeke 
kurt de amadekariyên teknîkî û 
lojîstîkî yên serjimêriyê bidawî 
dibin. Gengeşe di navbera Kurdan 
de ku piştgiriya serjimêriyê dikin 
û hinek aliyên Ereb ku daxwaza 
paşxistina wê dikin, didome. 


Serokê Saziya Navendî ya Serji- 
mêriyê ya girêdayî Wezareta 
Plandanînê, Mehdî Ellaq, daxu- 
yand ku saziya wan: "Nêzîk bûye 
hemû amadekariyên lojîstîk û 
teknîkî xilas bibin bi mebesta ku 
serjimêriya rûniştvanan di dema 
xwe de di 24 Cotmeh a 2010'an 
de bê kirin." Navborî tekez jî kir 
ku ew dem: "Diyarkiriye û nayê 
paşxistin, ji derveyî wê yekê ka 
hikûmet tê pêkanîn yan na." 


nikaribe helwesta xwe ji bo bêtir 
mafan xurtir bike. 

Ezmûna Kurdistanê li Îsraîl 
çawa tê dîtin? 

Ez bawer im ku li Îsraîl bi ça- 
vekî dostane li Kurdan tê temaşe- 
kirin, lê ji aliyekî din ve gelek 
şaşfêmkirin peyda dibin. Ji ber ku 
ezmûna Kurdistana îraqê li îsraîl 
baş nehatiye naskirin. Di dîroka 
Îsraîl de Kurd û Kurdistan roleke 
giring nelîstiye, ango Îsraîliyan 
xwe zêde mijûlî Kurdan nekiriye. 
Mîna gelek dewletên cîhanê Îsraîl 
jî hay jê heye ku peywendiyên wê 
bi Tirkiyê re baş bin, ji ber Tirkiye 
dewleteke xurt e. Ji ber vê yekê 
Îsraîl heta niha ti gavên berbiçav 
berbi Kurdan neavêtine. Berje- 
wendiyên hevbeş di navbera Kur- 
distan û Îsraîl de hene, lê herdu 
alî hay ji xwe hene ku gavên zêde 
navêjin ku bikaribin ji wan re se- 
rêşiyan çêbikin. 

Herêma Kurdistanê jî peywendi- 
yên xwe bi Tirkiyê re xurtir 
dike. Hûn siyaseta derve ya Kur- 
distanê çawa dibînin? 

Tevî hin têbîniyên min li ser si- 
yaseta wê ya di hundirê Kurdis- 


tanê de, lê serokatiya kurdî siya- 
seteke derve ya gelekî aqilmend 
pêk tîne. Ji aliyekî ve ew di hun- 
dirê îraqê de çalak e. Ji aliyekî din 
ve wê tevneke ji peywendiyên 
navnetewî dirust kiriye. Ev pey- 
wendî danûstandin û berjewen- 
diyan bi xwe re tînin ku dikarin ji 
Kurdistanê re gelekî bi sûd bin. 

Kesên ku diçin Îsraîl, wê wek 
buhuştê bi nav dikin. Gelo pê- 
wîste Kurdistan çi bike ji bo ku 
mîna Îsraîl bi ser keve? 

Ez bawer im ku serketina Kur- 
distanê di wê yekê de ye ku ne- 
hêle kapîtalîzma dirinde hertiştî 
bixe bin kontrola xwe. Bazarên 
serbest giring in, lê herwiha 
wekheviya civakî jî pir giring e. 
Divê Kurdistan nehêle ku tebe- 
qeya navîn koçber bibe û li derve 
li ser lingên xwe raweste. Ez nax- 
wazim şîretan li Kurdan bikim, lê 
ez dibînim ku sîstema sosyal-de- 
mokrat a herî baş e ji bo Kurdis- 
tanê. Hingî civaka Kurdistanê wê 
bibe nimûne ji bo civakên din li 
herêmê û Kurd wê di cîhanê de bi 
ezmûna xwe serbilind bin. 

Hevpeyvîn: Sîrwan H. Berko 


Hinek endamên Lîsteya îraqiye dijber in 

Wezareta Plandanîna 
îraqê: Serjimêrî di dema 
xwe de tê kirin 

Hikûmeta Herêma Kurdistanê û NY 
amaje didin wê yekê ku hemû amadeka- 
riyên sazkirina serjimêriya rûniştvanan 
li îraqê bi dawî hatine. Hin aliyên Erebî 
jî dibêjin armanceke siyasî li pişt wê 
prosesê heye 


Derbarê navçeyên cihê nako- 
kiyê, Elaq got: "Lîjneyeke hevbeş 
ji hikûmeta navendî û Hikûmeta 
Herêma Kurdistanê di demeke 
kurt de dicive û derbarê birêve- 
çûna prosesa serjimêriyê li nav- 
çeyên cihê nakokiyê lêkolîn dike." 

Parlamenterê Îtîlafa Fraksyo- 
nên Kurdistanî, Muhsin Sadûn, 
dibêje aliyên ku daxwaz dikin 
serjimêrî bê paşxistin hewl didin 
astengan danin pêşiya cîbicîki- 


rina maddeya 140'ê û têkiliya vê 
yekê bi asayîkirina rewşa Ker- 
kûkê ve heye. 

Parlamenterê Lîsta îraqiye, 
Omer Cibûrî, jî diyar kir ku serji- 
mêriya rûniştvanan: "Armancên 
siyasî li pişt hene û peywendiya 
wê bi yekîtiya niştîmanî ve tune, 
jiber naveroka formê behsa 
netew û mezheb dike." Cibûrî 
wiha axivî: "Wezareta Plandanînê 
înkar kir ku berê metirsiya wan a 
siyasî derbarê serjimîriyê hebe û 
tekez kir ku ti aramnceke siyasî li 
pişt wê prosesê tune, lê di wê 
yekê de aramnca siyasî pir zelal û 
eşkere ye, ev jî ji ber hewlên par- 
tiyên Kurdî û danîna mercan ji 
aliyê wan li ser lîst û partiyên din 


bû da ku serjimêrî di dema diyar- 
kirî de bê meşandin.” 

Hikûmeta Herêma Kurdistanê 
jî ji bo pêkanîna prosesê hemû 
amadekarî kirine. Cîgirê Serokwe- 
zîrên Herêma Kurdistanê, Azad 
Berwarî, ji Şandiyê Taybet ê Nete- 
weyên Yekgirtî, Cristian Macnab, 
re ragihandiye: "Di hilbijatina borî 
de ji ber nebûna serjimêriyeke di- 
rust û nû, Herêma Kurdistanê 
rastî zerarê hat.” Herwiha hat 
zanîn ku her du aliyan tekez li ser 
wê yekê kirine ku pêwîst e serji- 
mêrî bêyî paşdemayîn di dema 
xwe ya diyarkirî bê meşandin. 
Navborî ragihand ku şanda NY 
hemû aliyên teknîkî yên pêwîst ji 
bo serjimêriyê bidawî anîne. 






6 


Kurdên Ewrûpa 


Rûdaw I Hejmar 59 



Li zanîngeha DYA'yê dersên kurdî dest pê dikin 


Zanîngeha Middle Tennessee Stateya Dewletên Yekbûyîyên Amerîkayê (DYA) ji payîza 2010'an pê ve kursa zimanê kurdî 
digre nav bernameya xweya kursan. Asîstanê zanîngehê Prof. Kari Nelly daxuyand ku wan ji bo kursa kurdîpiştgirîji Kur- 
dên ku li Tennessee rûdinin jîgirtiye û wan ji niha ve dest bi pêkanîna polan kiriye. Dîrektoriya kursan wê Deniz Ekiciyê ji 
zanîngeha Exeterya Îngilîstanê bike. Deniz Ekici wê di çarçova kursan de zaravayê kurmancîfêrîşagirtan bike. Li DYA'yê 
herîzêde Kurd li eyaleta Tennessee dimînin. Li bajarê Nashvilleyê vê eyaletê 14 hezar Kurd dijîn. 


MIDDLE 

TENNESSE E 

STATE UNlVt RSITY 





Nyamka Ana Sabunî li Ewrûpayê yekem û tena wezîra reşik e 


Fatma Savci Stokholm 

W ezîra întegrasyonê ya 
Swêdê ya esil Kongoyî û en- 
dama Folkpartîet (Partiya Gel) 
Nyamka Ana Sabunî, bi pirtûka 
xwe ya bi navê "Den Nya Sverige" 
(Swêda Nû) li vî welatî nîqaşek 
berfireh da destpêkirin. Sabunî di 
pirtukê de pêşniyaz dike ku pena- 
berên hatine Swêdê divê di karên 


xwe de ji Swêdiyan kêmtir heq- 
dest bistînin û karkerên penaber 
ne xwedî hemî mafên qanunî yên 
Swêdê bin. Lewra, li gor fikra wê, 
eger penaber bi pereyekî hindik 
bixebitin û ne xwedî hemî mafan 
bin, wê zûtir întegreyî civaka 
Swêdî bibin. Ev fikrên Sabunî bûn 
sedama ku di rojnameyên Swêdê 
yên herî mezin wek Aftonbladet 
û Ekspressen de guftugoyên cuda 


likin. Sabunî ber 


dest pê bikin. Sabunî berî niha jî 
bi fikrên xwe yên li dijî biyaniyan 
ketibû rojevê û gelek rexne li 
hemberê wê hatibûn nîşandayin. 
Wezîra întegrasyonê wiha gotibû: 
“Ji bo ku kesek bibe hemwela- 
tiyê/ya Swêdê divê di testan re 
derbas bibin. Testa zimanê Swêdî 
û testa qanunên Swêdê." 

Gelek kes û dezgehan nerazî- 
buniyên xwe nîşanî van ramanê 


Sabunî didin û wiha dibêjin: “Li 
gor vê ramanê nexwe mirov bi 
hesanî dikare penabereke ku ji 
îraqê hatiye wek cêrî di mala xwe 
de bikarbîne û tenê 30 Kronî heq- 
dest bidiyê. Yan jî Somaliyekî ku 
bi 15 kronan kar dike bibîne. Ev 
ne ti polîtikayeke întegrasyonê ye 
û ev raman li dijî mafê mirovan û 
prestîja Swêdê ye." 

Keseke ku bi tundî li hemberê 
wezîra întegrasyonê derket û di 
rojnameya herî mezin a Swêdê de 
munaqeşe kûrtir kir, endama Par- 
tiya Sosyal Demokrat û beren- 
dama parlamentoyê, keça Kurd 
Evîn Çetîn e. Çetîn wiha bersiv da 
Sabunî û got: “Sabûnî di nav he- 
riya populîzmê de bi çalepkan bi 
rêve diçe. Wezîra întegrasyonê 
dev ji xeta xwe ya li dijî penaber 
û biyanian bernedaye. Li gor wê 
penaber ne xwende ne, teral in û 
nikarin tiştên baş bikin. Loma jî 
dixwaze penaberan ceza bike û 
zêdetir ji wan bixwaze." Çetîn go- 
tina xwe didomîne û dibêje: 
“Jixwe penaber li wî welatî gelek 
dixebitin û mecbûr in di demeke 
kin de tiştên ku Swêdiyan di de- 
meke dirêj de kirine bikin. Gelek 
penaber tevî ku dîplomaya wan a 
dibistana bilind heye jî, niha di 
pîzza de, an di karê paqijiyê de di- 


xebitin, an jî şofortiyê dikin. Sa- 
bunî li pey kîjan cezeyî ye?" 

Tişta balkêş ew e ku Wezîra în- 
tegrasyonê Nyamka Ana Sabunî 
bi xwe jî wek penaber hatiye 
Swêdê û niha polîtikayeke li dijî 
penaberan dide meşandin. 


"Em ê dawiya bêkariyê 
bînin" 

Sekreterê Partiya Sosyal Demo- 
kratan ya Swêdî, Îbrahîm Bay- 
land, di 19'ê Tebaxê de, li bajarê 
Gavle, bi organîzeya berendama 
meclîsa şaredariya Gavle, keça 
Kurd Leyla Tarhan, civînek li dar- 
xist û got ew ê li hemî Swêdê û bi 
taybet di nav biyaniyan de dawiya 
bêkariyê bînin. 

Îbrahîm Baylandê bi eslê xwe 
Suryanî û ji Midyada ye da xuya- 
kirin ku ew di zanîbûna gelek 
pirsgirêkên Kurd û bi tevahî yên 
penaberan de ye: “îro li Swêdê 
pirsgirêka herî giring bêkarî ye. 
Lê ev pirsgirêk ji bo penaber û xe- 
rîban hîn mezintir e û di nava 
wan de zêdetir e. Bi taybet ciwa- 
nên xerîban ji ber ku bêkar dimî- 
nin gelek problem derdikevin 
holê û dibe sedema jiyaneke wan 
a nebaş." 


Muzîkvanên Kurd li Almanya belawela ne 


Mistefa Çwartayî Koln 

K êm bajarên Almanya hene ku 
çend muzîkvanên Kurd tê de 
jiyan nekin. Ew muzîkvan ji hev 
dûr in, belawela ne û bihev re kar 
nakin. Loma heta niha grûpeke 
baş a mûzîka Kurd di Almanya de 
tuneye û hinek ligel grûpên 
Alman kar dikin. 

Muzîkvanên Kurd li Almanya 
hinek car di helkevt û şahiyên 
Kurdî de tên razîkirin da ku mu- 
zîkê pêkbînin. Lê hemû li derve bi 
tena serê xwe û ji hev veqetiyayî 
dixebitin. Yek ji wan hunermen- 
dan Dilşad Kaban e ku wiha dia- 
xife: “Li vir her kes mijûlê 
karkirin û debara jiyana malbata 
xwe û zarokên xwe ye. Ev jî di hu- 
nerê de dûrketinek çêkiriye û 
mirov nikare karê hunerî bime- 
şîne." Li gor Kaban, berê bandora 


cudahiya ramanî û pirsgirêka alî- 
giriya partiyan li ser belavbûna 
muzîkvanên Kurd ên Almanya 
hebû: “Lê niha ew yek tune." 

Muzîkvan Azad Xoşnav jî behsa 
dijwariya jiyana Kurdên li Ewrû- 
payê dike: “Li vir muzîkvaneke/î 
Kurd tune ku tenê bi riya muzîkê 
jiyan bike." Wêna jî dibe sedem da 
ku muzîkvan ji hevdû dûr kevin û 
belawela bin. Lê bi baweriya 
Amanc Yehya, yek ji sedemên be- 
lavbûna wan hunermendan cuda- 
hiya nerînan di navbera wan de 
ye: “Hinek muzîkvan dersê dixwî- 
nin û nikarin xwe bi grûpan re 
mijûl bikin, hinek jî hene ku bi ça- 
veke din li karê grûpan dinerin." 
Amanc dide zanîn ku muzîk ka- 
reke grûpî ye û ne mîna nivîsîna 
helbestan û karê wêjeyî ye ku 
mirov bi tena serê xwe bikare kar 
biqedînî. 


Hunermend Dilşad Kaban 
diyar dike, ew jimara zêde ya hu- 
nermendan dikarin bihev re grû- 
peke seretayî ava bikin û xwe ji 
belavbûnê rizgar bikin û nerînên 
xwe wiha anî ziman: “Bêguman 
eger grûpek neyê çêkirin û mu- 
zîkvan neyên cem hev, wê hunera 
xwe ji bîr bikin. Ev yek jî bandorê 
dike ser asta hunera Kurdî li sir- 
gûnê." Azad Xoşnav jî bi Kaban re 
hevfikir e lê tekez dike: “Bo ava- 
kirina grûpê dezgehek pêwîst e 
ku hunermendan li hev bide ci- 
vandin." 

Hêmin Derya mînaka yek ji 
wan muzîkvanan e ku ligel grû- 
peke Afrîqî û Ewrûpî kar dike. Li 
gor Hêmin, stranbêj dikarin mu- 
zîkvanan li hevbidin civandin: “Ji 
ber niha bo kîjan hunermendê/a 
Kurd muzîkê lêdixim, ji min re di- 
bêje stranbêjê/a te kî ye?" Hêmin 


eşkere dike, ger grûpeke Kurd ya 
muzîkê li Almanya hebûya, bi 
grûpên Alman re xebata hunerî 
nedikir. Lê vê rexneyê jî raberî 
medya Kurd dike: “Rast e nebûna 


Azad 


grûpên bi vî awayî zerer heye, lê 
pirsgirêk di wir de ye ku niha ci- 
vaka Kurd û ragihandin bi wê 
qasê ku rêzê ji stranbêj digrin, wê 
hesabê bo muzîkvan nakin." 


Bi xwe biyanî ye lê li dijî biyaniyan e 


Wezîra Integrasyonê ya Swêdê cod stan 
dardî dixe navbera penaberan û Swêdiyan. 
Dibêje bila penaber zêde kar bikin lê kem 
bistînin, ji bo ku zûtir întegre bibin 

Sekreterê Partiya Kerên Kurdistanê Omer Kilol: 

Ez bi xêra keran bûm helbestvan jî 


Ev 31 sal in ku Omer Kilol ji bo mafê keran kar dike. Niha ji bo 
parastina keran ji Hikûmetê alîkarî dixwaze. Kilol dibêje ku ez 
tenê li cem xelkê me sivik bû me, lê biyanî girîngî didin min 



I i bo ku îspat bike ku ew ê di 
dema diyarkirî de ji bo hevpey- 
vînê amadebe, got "Eger ez ne 
cehim im, soza Kerê be ku ezê 
tam di demjimêr 10'an de amade 
bibim." Sekrterê Partiya Kerên 
Kurdistanê ji hikûmetê aciz e û 
dibêje: "Ger hikûmet soza tewî- 
leya keran ji min re pêkneyîne, 
ezê serê xwe hilgirim û biçim û 
haşatiyê ji Kurdbûna xwe dikim." 

Rûdaw: Gelo tu niha jî bi heman 
coşa berê xema Keran digirî ser 
milê xwe? Çawa bû ku te cara ye- 
kemîn xema Keran hilgirt? 

Omer Kilol: Ez bi xwe bi kerînî ji- 
yame. Pisporiyeke min a zêde 
derbarê wî ajelê bêziman hebû, 
paşî ji aliyê felsefî û civakî ve ji- 
yana keran bala min kişand. Ker 
sembola rastiyê ye û xwedî bawe- 
riyeke temam e. Ew taybetmen- 
dên ez di kerê de dibînim, ez di 
mirovan de nabînim. Heta niha 
min nedîtiye kerek kerekî din 
bikuj e. Tu bibêjî “Dê dêêê" ew 
diçe û bibêjî “hoşşşşş" radiweste. 
Her tiştê jê re bê dayîn ew dixwe 
û weke mirovan dilê xwe ji hin 
xwarinan reş nake. Ker demeke 
zêde bi mîzkirin û pîsiyê ve der- 
bas nake, van tiştan wiha kir ku 
ez nêzîkî wan bibim 

Te kengî biryar da ku ji bona 
Keran rêxistinekî damezrînî? 

Di sala 1979'an de ji ber ne- 
bûna azadiyê û bi slogana “Kerîtî 
û Kurdatî, lê ne caşatî û paşatî" 
min avakirina Partiya Keran dest 
pêkir û heta sala 1993'an dewam 
kir, wê demê derfet li ber xelkê fe- 
rehbûn û hejmareke zêde ya par- 
tiyan avabûn. Vêca min jî 
konferansek sazkir û min navê 
“Grûpa Kerên Kurdistanê" lêkir, 
konferans li deverên weke Kelar 
û Kifrî sazkir. 

Beriya çend salan te digot, 'Ci- 
vaka Kurd li hember keran civa- 
keke bêwefa ye." Gelo tu niha çi 
dibêjî ku te pir nûçeyên kuştina 
keran jî bihîstine? 

Erê rast e, hemberî kerê û bavê 
jî bêwefa ye. Dema bav pîr dibe 
qet hurmeta wî nayê girtin û tê 
piştguhxistin. Ew herdu, wate ker 
û bav zêde zehmetê dikşînin û li 
dawiyê bêqîmet dimînin. Vêca ji 
ber bêserûberiya mirovan me di- 
rûşmeke nû ava kir, wek: “Me bir- 
yar daye em wek keran bijîn." 

Gelo di vê derbarê de ji bo hikû- 
metê peyameke te ya din heye? 

Butçeya min qasî nîv butçeya 
endamê parlamen jî nabe, min 
radyoyek bi navê “Dengê Zirînê" 
damezrand ji bo xizmeta tiştekî 
bikim ku baweriya wan pê nayê. 


Lê we Dengê Zirînê girt, gelo 
guhdarên we zêdene bûn? 

Bawer bike guhdarên wê ji 
hemû radyoyan bêtir bûn, lê ji 
Wezareta Rewşenbîrî hat redki- 
rin. Ne ew bi tenê, lê dema ez di- 
çime Civata Wezîran jî li Hewlêrê 
nahêlin ez bikevim hundir. Tevî 
ku ez bawer dikim ku di rojhilat 
û rojavayê de qet kesekî weke 
min ker hebe û ji zanîsta keran 
fêm bike, lê mixabin ez di nav ci- 
vaka keran de najîm, di nav ci- 
vaka gayan de dijîm, ji ber ga her 
dixwe û têr nabe. 

Ji bo fêmkirina rewşa keran, tu 
li gelek navçeyan geriyayî. Gelo 
ker li kîjan deverên Herêma 
Kurdistanê bêtir mexdûr e? 

Li Kurdistanê û navçeyên Ereb 
ên îraqê jî ker di astengiyan de ye. 
Li Erebistanê û Kerkûkê ewqas 
topên gazê li keran dixin, pir 
caran bilind dibe asiman û hawar 
dike, bêtir Erebên Kerkûkê wiha 
dikin. îraq bi tevahî welatê nîfaqê 
ye. Lê Kurd xerabtir in, Ereb 
keran binpê dikin, lê em wan di- 
sojin û guhên wan dibirin, em ho- 
vanetir in. 

Projeya dirustkirina axurê 
kerên derbider di destên te de 
hebû, gelo çi lê hat? 

Hikûmet her sozan dide û tiş- 
tekî cîbicî nake. Di serî de li pey 
daxwaziya min tên, lê pişt re 
hoşşş hoşşşê bi min dikin. Hikû- 
met û karbidestên Kurdan hertim 
wiha ne, ez xwediyê malbateke 9 
kesî me, ez ji Kelarê diçim Hew- 
lêrê û mesrefeke zêde dikim, lê 
ew dibêjin here 14 rojên din 
were. Ez nizanim ew berpirs çima 
wiha dike, keko tenê 5 deqîqeyan 
bi çêlekan re neaxive û were bi 
kerê re biaxive. Min soz daye eger 
ew vê projeyê pêk neynin, ez ê 
serê hildim, li Kurdistanê nemî- 
nim û haşatiyê ji Kurdbûna xwe 
bikim. Ez tenê dixwazim li cihekî 
zeviyekê diyar bikin ji bo ku ez 
bikim axur û kerên derbider tê de 
bicivînim, ji bo ku êdî nema bi 
destê xelkê neyên binpêkirin. Ev 
hêviya min bû, tenê ez wê bikim, 
êdî ez bicehimim jî ne pirsgirêk e. 

Berê diyardeya sekskirina bi 
kerê re hebû, baweriya te li ser 
wê meseleyê çî ye? 

Her ajelek bi nifşê xwe re kar 
dike, kesê ku bi kerê re wiha bike, 
wate ew ji nifşê kerê ye. 

Tu çima her behsa kerê dikî, li 
Kurdistanê mahîn û hêstir jî 
heman nexweşiyên keran nakşî- 
nin? 

Nexêr ew nayên binpêkirin, 
Mahîn û hêstir weke beg û axan 


dijîn, ew bi kêfa xwe dixwin û 
'High life' dijîn. Ji xwe li Kurdis- 
tanê ker nemane, li gor zanyari- 
yên min li Hewlêr, Silêmanî, 
Duhok û Germiyanê nebêtirî 500 
ker mane. Hemû bi destên xelkê 
hatine kuştin û zarokan şewitan- 
dine, keran barkirin û nîva din jî 
Ereban birin. 

Niha ker tenê di destên şivanan 
de mane, nava bajaran ji keran 
vale bûne? 

Erê wiha ye, demeke din ew jî 
wê bicehimin û wê weke dînozo- 
ran li wan bê, wê demê ji bo dî- 
tina keran divê em serî li 
mozexaneyan bidin. 

Bi baweriya te wê careke din pê- 
wîstiya civaka Kurd bi keran 
hebe? 

Piştrast be wê rojek bê emê 
bêjin ax ji bo kerekê, ji ber ku 
Kurd û ker bi hev re girêdayî ne û 
navçeya me jî navçeyeke çiyayî 
ye, dinya jî dewre wê rojekê bi 
xwe bihesin. Niha corên otombê- 
lan di bin wan de hene, loma vê 
yekê nizanin. Lezê neke bila rêya 
me bikeve çiya wê demê emê bi- 
zanin wê çi bê serê me. 

Tu zêde destê xwe li stûyê kerê 
didî, gelo tu piştre destê xwe di- 
şoyî yan na? 

Paktirîn laş ê kerê ye, ew xwe 
di nav xweliyê de digevizîne. Di 
nav xweliyê de maddeya Judê 
heye, ew maddyeke qayîm e. Ma 
ker ji bê aqilî xwe di xweliyê de 
digevizîne. Ez te piştrast dikim, 
here destê xwe li kerê bide û 
destê xwe neşo. 

Di derbarê keran de lêkolînên te 
hene? 

Ev 31 salin ez xizmeta kerê 
dikim, niha ez dikarim li ser kerê 
di zanîngehan de waneyên zanistî 
bidim, ez garantî jî didim ku ma- 
mosteyên doktoraya wan li ser 
ajelan heye, biqasî min ji wê mi- 
jarê fam nakin. Hemû jiyana min 
balkişandin û geriyana li pey 
keran bû. Ez tenê li cem xelkê me 
sivik bû me, lê xelkên biyanî 
dema tên giringiyê didin min û bi 
min re diaxivin. Lêkolînan jîîspat 
kiriye ku ker ji hemûyan bê ziyan- 
tir û bê maftir e. 

Hejmara endamên rêxistina te 
gihaye çendî û çima heta niha 
nasnameya te ya endametiyê 
tune? 

Piştî cejna Remezanê ez dixwa- 
zim formên wan tije bikim û nas- 
meyan amade bikim, wê demê 
wê hejmara rast a endamêm 
Grûpa Kergel derkeve holê, lê bi 
baweriya min niha 15 hezar en- 
damên me hene. 


Ji bo keran te baceke mezin 
daye, navbera te û malbata te 
çawa ye? 

Tenê kurê min car bi car hev- 
peyvîn û karên min ji min re ji 
komputerê derdixîne. Sarbûnî ke- 
tiye navbera min û hevjîna min jî, 
ji ber ku dema ez diçim cihekî ew 
bi min re siwar nabe û dibêje divê 
tu wêneyên wan keran ji otom- 
bêlê daxînî, yan ez siwar nabim û 
bi te re nayêm derve. Ez jî dibêjim 
ku hemû dinya wêran bibe, ez 
wêneyên wan keran danaxînim. 

Dibêjin ker ti zimanan fam 
nake, loma mirov neçare lê bixe 
ji bo biçe. Tu dikarî bêyî lêdan 
Kerê têbigihînî ku fermanan cî- 
bicî bike? 

Ker ne bê aqil e, lê çêlik bê 
aqile. Peyva ker ji kar hatiye, em 
dibêjin karker, ango ker kar dike, 
lê çêlik her dixwe. Ezê biryar 
bidim ku caşekî ji zaroktî per- 
werde bikim ku ji mirovekî bi 
aqiltir be, lê dema tu jê fêm nekî 
û her bi darê pêre tevbigerî, ezê 
çi bibêjim. Hemû ajel zimanê 
hevdu dizanin. 

Tu çawa li kerên Ewrûpa dinerî, 
ku tu bikaribî tu dixwazî hemû 
Kerên Kurdistanê bibî Ewrûpa? 

Kerên wê derê 30 salan jiyan 
dikin, lê kerên me 15 heta 18 
salan dijîn. Soz be eger îmkanên 
min çêbûn ezê hemû keran bibim 
Ewrûpa ji bo ku li Kurdistanê ker 
nemînin û êdî tenê di dahatûyê 
de neviyên Kurdan di çîrokan de 


bizanin ker çi bû û çawa bû. 

Gelo parçeyên din ên Kurdis- 
tanê çawa bi keran re tevdige- 
rin? 

Xelkê Rojhilatê Kurdistanê pir 
baş bi keran re tevdigerin, Kur- 
distana Tirkiyê jî pir baş in, lê 
Kurdên me xerab in. Di meseleya 
cotkariyê, barê daran û di kişan- 
dina kayê de jî sûdeke zêde ya 
keran ji Kurdan re hebû. 

Te serdana ser sînoran nekiriye, 
ku li wir ker di bin barên giran 
de difetisin? 

Ji ber ku ew dîmen min dêşînin, 
ez naçim. Ji ber ku hikûmet pişta 
min nagire, qet sûd tune û heta 
niha kes nehatiye sizadayîn. Ji bo 
perwerdekirina civakê, aştirîn 
siza sizaya diravî ye. 

Ji bilî warê kerparêziyê niha di 
warê helbestê de jî dengê te 
heye, ev çawaye? 

Di ciwaniya xwe de min neka- 
riye ez du hevokên helbestê bini- 
vîsim, lê ji dema ku ez mijûlî karê 
rêxistina keran bûme, êdî ez bûm 
helbestvan jî. 


Omer Hisên Qadir Sala 1952 li 
Kifrîji dayîk bûye û dibêje temenê 
wî bi qasî temenê du keran dibe. 
Wî li Kelarê xwendina Amadeyiya 
Çandiniyê qedandiye. 


Hevpeyvîn: Newzad Mehmûd 

Tabloyê jor: 
Feqiyê Teyran 

Tabloyê rastê: 
Çar Dijmin 


"Lewre agahiyên derbarê jiyana 
wan kesên navdar, carina di çarî- 
nek de, carina di destanek de an jî 
di çîrokek de veşartîne û her aga- 
hiyek an jî şopeke ku lê rast têm, 
min teşwîqê nîgarkirinê dikin." 


Arîf Sevînç: 

Di wêneyên min de 
Kurdistan heye 


Şengul Ogur 


J i nav qadên hunerê de ya herî 
kevin (piştî deng) ku mirovan 
dest avêtinê û hewl dane ku bi 
riya wê gerdûnekê biafirînin, 
nîgar e. 

Beriya niha bi 10 hezaran sal, 
di Serdema Kevin ya Kevir de jî, 
mirovan bi kedeke mezin nîgarên 
ku hesta lê heyranmayinê bi me 
re didin jiyandin, li dîwarên şkef- 
tan kirine. Ev nîgarên li dîwarên 
şkeftan lêkirî, ji hêlekê ve hesta lê 
heyranmayinê û ji hêlekê ve jî 
şaşwaziyeke ku bi pirsa çawa 
dibe ku mirovên wê demê bi as- 
teka ewqas bilind ev nîgar lê ki- 
rine?' bi me re çêdikin. 

Ji serdema kêvir ta niha di her ci- 
vakê de, di her demê de, mirovan 
berê xwe dane hunera nîgarê û 
xwestina ku pê xwe derbirîn bikin. 

Di civaka Kurd de jî, yek ji van 
nîgarvanên ku bi riya hunera nî- 
garê hewl daye ku ya xwe veder 
bike, Arîf Sevînç e. 


Tabloyên xemgînî û serhil- 
dêrî 

Têkliya Sevînç a bi nîgarê re di- 
gihije dema lîseyê û peşengeha 
xwe ya yekemîn wê demaê raxis- 
tiye. Ta niha bi qasî 100 nîgarî 
pêşkeş kiriye. 

Sevînç diyar dike ku di kevalên 
wî de şadî kêm e û bêhtir xemgînî 
û serhildêrî xwe dide der. Carinan 


li Halepçeyê dayikek li ser pêçaka 
xwe ne em; carinan Seyid Rizo- 
yek in; Carinan Şêx Seîdê ku be- 
riya biçe Sêdarê bi çavên 
darizîner dinere ne em. 

Di kevalên wî de carinan Cizîrî 
derdikeve pêşberî me û dibêje: 
"Gulên baxê îremê Bohtan im, 
şebçiraxê şevên Kurdistan im” 

Carinan Xanî ji kevalê dengê 
xwe bi me digihîne û dibêje: "Ez 
mame di hikmeta Xwedê da!.. ” 


Zarokatiyê de destpêkir, 
xortaniyê de bû evîn 

Ji bilî yên ku me behs kirin, di 
kevalên Sevînç de hûn dikarin 
bibin govana Evîna Stî û Tacdîn, 
bibin mevanê Mem û Zîn, xwe li 
Newrozekê jî bibînin.. 

Ya ku Sevînç ber bi vê hunerê 
ve birî çi bû gelo? Piştî ku balê di- 
kişîne ser bandora erdnîgariyê û 
şopên wê yên dîrokî yên li ser gi- 
yana xwe, wiha dibêje: "Li ciheke 
wisa, di şahadiya heybeta Gili- 
daxê de, ji bilî şopandina riya ku 
Xanî nîşan daye, çi ji destê mirov 
tê?” û bi berdewamî lê zêde dike: 
"Min jî, nîgarkêşiyê bijart. Ele- 
qeya min a bi nîgarkêşiyê re ku di 
zaroktiya min de dest pê kir, di 
xortaniya min de bû evînî û piştre 
jî bû perçeyek ji navgîna şerê min 
û min ew xist bin xizmeta teko- 
şîna azadiyê.. ” 

Sevînç jî nêzikatiya awênebûna 
hunerê pesend dike û li ser pey- 


Bîografî 


Arîf Sevînç: Di 1959'an de li 
Bazîde hat dinê. 4 sal li girtî- 
geha Leşkerî ya Amedê girtî 
ma. Pêvajoya binçavkirin, lêpir- 
sîn û girtîgehê li ser tûalan 
nexş kir û tabloyên xwe di sala 
1987'an de di salona Weqfa 
Mulkiyeyiyan a li Enqerê di pê- 
şengeheke bi navê 'Haberin Var 
mi Taş Duvar' raxist ber çavan. 

Li Edene û Izmîrê beşdarî 
pêşengehên têkel bû. 

Li Almanya (Wuppertal), 
Swîsreyê (Basel), Avûstûrya 
(Viyana) û li Amedê bi navê 
"Xewnek” pêşengehan raxist. 

Niha Berpirsiyarê Giştî yê 
Weşanê yê Rojnameya Dema 
Nû û Kovara Dengê ye. 


wira hunerê ya ku gelek caran 
bûye mijara nîqaşên berfireh jî 
wiha dibêje: "Hunermend, şerva- 
nek e; li himber zordestiya ku li 
civaka Kurdan dibe, li himber asî- 
mîlasyon û ew kesên ku nirxên 
kurdan diçewisînin. Ez jî Kurd im 
û li Kurdistanê dijîm. Di wêneyên 
min de Kurdistan heye. Ez dixwa- 
zim ew nirxên ku ji aliyê zordes- 
tan ve wek tune tên qebûlkirin û 
tên çewisandin, li ser tûalên xwe 
nexş bikim, qedrên wan bigrim û 
têrkariyê li şerê azadiyê bikim.” 

Sevînç gelek kesayetên ku qet 
nedîne nîgarkirine, li ser vê jî 
diyar dike ku ev gelekî dijwar e: 


Brader naxwaze jiyana xwe li Ewrûpa berdewam bike Atif Yi Klird dcrkct 

Dixwaze vegere, lê destên wî vala ne 



"Wê xelk beje, ev ji 20 salan tu li Ewûpa dijî, ka te çi bi ser hev xist?!” 


Dilbixwîn Dara Arnheim 

H unermendê dengxweş û hez- 
kirî, ku zêdetirî 20 salan e li 
Holanda dijî, ji Rûdawê re diyar 
kir ku wî ji bilî hezkirina guhda- 
ran, ji hunera xwe tiştek qezenc 
nekiriye. Brader Musîkî, ku li ba- 
kurê Kurdistanê li gundekî Mêr- 
dînê ji dayîk bûye û salên dûr û 
dirêj bi hunerê re mijûl e, got, ew 
êdî li xerîbiyê bêzar bûye û dix- 
waze vegere welat. 

Brader, ku bi dilnizmiya xwe, bi 
hêminî û dilgermiya xwe naskirî 
ye, dixwaze yan li Wanê, yan li 
Mêrdîn yan jî li Duhokê bi cih 
bibe. Pir hez dike dawî li vê jiyana 
penaberî û xerîbiyê bîne. Lê belê 
nikare vegere. Ne ji ber astengi- 
yên siyasî û burokratîk, lê belê ji 
ber ku wî di van salên dûr û dirêj 
de ku ji bilî hunerê tiştek nekir, 
tiştek qezenc nekiriye. Nikare ve- 
gere welat ji ber maleke wî tune 
ye tê de bijî. Brader Musîkî, dema 
ku em li mala wî bûne mêvan, 


got: "Binêre, li vê derê dewlet me 
xwedî dike, kirêya malê dide, em 
belaş diçin doktor, jiyana me ya 
sosyal parastiye, lê belê nikarim 
vegerim, pir hez dikim, dixwazim 
niha biçim, lê ez ê biçim kuderê?! 
Cihek tune ye ez lê bimînim. Wê 
xelk nebêje ev ji 20 salan zêdetir 
bû tu li Ewrûpa yî, te zarok mezin 


kirin, ka te çi bi ser hev xist?!” 

Brader Musîkî, ji bilî muzîkê, li 
Holanda û Almanya weke serlîs- 
tikvan di gelek fîlman de cih gir- 
tiye, weke şêwekar tabloyan 
çêdike, di tiyatro de dilîze, hel- 
best û gotaran dinivisîne û di 
gelek warên hunerî û rewşenbîrî 
de hunermendekî gelekî çalak e. 


H er cara ku lêkolîn li ser "Kî 
Kurd e?” çêdibe, te dît ke- 
sekî ku te qet bawer nedikir 
Kurd be, Kurd derdikeve. Çi di 
warê hunerê de, çi di warê siya- 
set, wêje û aboriyê de, gelek kes 
hene bi eslê xwe Kurd in, lê belê 
weke Kurd nayên naskirin. 

Yek ji wan kesên ku îmzeya 
xwe avêtiye bin sînemaya Tirk 
derhênerê naskirî Atif Yilmaz e. 
Yilmaz ku di sala 2006'an de ji- 
yana xwe ji dest dabû, di encama 
çend lêkolînan de eşkere bû ku 
ew jî Kurd e. Atif Yilmaz derhê- 
neriya 113 filman kiriye, ew li 
Tirkiyê derhênerê herî nirxdar e 
û di gelek fîlmên xwe de civaka 
Kurd kiriye mijar. Mujde Arslan 
ku li zankoya Marmara, di beşê 
sînemayê de, xwendina bilind 
dom dike, dema ku Atif Yilmaz 
dide nasandin, dibêje ku gelek 
aliyên wî nehatine naskirin: "Atif 
Yilmaz li Palu (ser bi Elezîzê, Ba- 
kurê Kurdistanê) ji malbateke 
Kurd ji dayîk buye. Ev zêde nayê 
zanîn...” Ev gotin di pirtûka "Bê 
Gotin Baştir e” de hatine weşan- 


din. Navê jina Atif Yilmaz jî Ayşe 
Şasa bû û ji binemala Bedirxani- 
yan bû. 

Lêkolînvan Muslum Yucel jî di 
pirtûka xwe de (Di sînemaya 
Tirk de Kurd) behsa Atif Yilmaz 
dike û wiha dibêje: "Atif Yilmaz 
li ser Kurdan diêşiya, ew sanciya 
xwe di fîlmên xwe de dianî 
ziman. Atif Yilmaz jî Kurd e. Ev 
rast e...” 

Hozan Erdewan Zaxoyî, ji bo Rûdaw: 

Hêviya min ew e ku ez stranên bavê xwe bêjim 




Rûdaw (Swêd) - Keça Erde- 
wan Zaxoyî, Hozan, li Swêdê di 
nava kul û kovanên şehîdkirina 
bavê xwe de dijî. Xwest vegere 
Kurdistanê lê nasnameya wê ne- 
danê, niha dixwaze stranên bavê 
xwe bistire. 

Erdewan Zaxoyî hunermen- 
dekî navdar ê nîştîmanperwer 
bû. Di sala 1981'an de bû pêş- 
merge û digel çend hunermen- 
dên din ên pêşmerge “Tîpa 
Şoreş'' damezrandin. Piştî ew ve- 
geriya Zaxo, di şeva 19'ê Çileya 
1986'an de, li otêla Exadîr ya li 
Bexda ji aliyê Emna Hikûmeta 
îraqê ve hate girtin û heta niha 
kes nizane termê wî li ku derê ye. 
Hevjîna wî ya Xiristiyanî digel 
herdu zarokên xwe Hozan û 
Kovan berbi îranê ve çûn û piştî 
çar mehan berbi Tirkiyê çûn û 
rêxistina Xaça Sor a navnetewî 
xwedî li malbatê derdikeve û 
berbi Sûriyê ve diçin. Di sala 
1989'an de dayika Hozan û 
Kovan bi mêrekî Sûrî re dizewice 
û herdu zarokên xwe li wir dihêle 
û diçe Swêdê. Paşê Hozan û 
Kovan bi rêya Xaça Sor ji Sûriyê 
diçine Libnan û li Beyrûtê bicîh 
dibin. 

Hozan Erdewan ku ev çendîn 


sal in li Swêdê rûdine, behsa wê 
serdemê dike û dibêje: "Li Bey- 
rûtê rewşa me gelekî nexweş bû, 
em danîbûne digel kesên şêt û bê 
xwedî.'' Hozan û birayê xwe 
Kovan salekê li Beyrûtê di wê 
rewşa nexweş de dimînin, paşê 
Xaça Sor a navnetewî wan dibe 
Swêdê cem dayika wan: "Dema 
temenê min bû 13 sal, Hikûmeta 
Swêdê gote min 'nabe tu li cem 
dayika xwe bijî' û min birin cihekî 
ku taybet ji bo kesên bê xwedî û 
ez careke din ketime rewşeke 
nexweş." Hozan heta temenê 18 
saliyê di wê rewşê de ma. Jî xwe 
re xaniyek kirê kir û her heftiyê 
karek dikir. 


Dizewice û dibe dayik 

Li wan salên ku Hozan bi tenê 
bû, wê xortekî ji Silêmaniyê nas- 
kir û paşî pê re zewicî: "Piştî sê 
salan keçeke me çêbû, lê em ji 
hev cuda bûn û careke din ez û 
keça xwe bi tenê man." Di sala 
2009'an de Kovan bi yekcarî ve- 
geriya Zaxo û niha li Zaxo dijî. 
Hozan niha 29 salî ye û sê salan ji 
birayê xwe Kovan mezintir e. Ho- 
zanxan heta niha du caran çûye 


‘Nîlufera Rengîn' 
cîhê ‘Bûka Baranê 
digre 


Hozan Erdewan Zaxoyi 


Wêneya rastê: Hozan Erdewan 
Zaxoyî û bavê xwe Erdewan Za- 
xoyî 

Kurdistanê û hewl daye regezna- 
meya Îraqî ji xwe re derxîne, lê 
nedanê û careke din vegeriya 
Swêdê. Hozan ev çar sal in fêrî 
kurdî bûye, ji ber ku beriya ew bi- 
zewice, tenê bi Swêdî dizanî. "Ez 
bi rêya hevjînê xwe yê berê fêrî 
kurdî -zaravayê soranî- bûm, lê di 
van çar salên dawî de bi rêya qe- 
nalên kurdî û guhdarîkirina stra- 
nên bavê xwe, ez hinekî hînî 
zaravayê kurmancî jî bûme." 

Stranên bavê wê bîranînên za- 
roktiyê tînin bîra wê: "Dema ez 


guhdariya stranên bavê 
dikim, wan rojên ku wî li mal 
stran ji bo min digotin, tîne bîra 
min.'' Stranêj Bextiyar Fetah stra- 
neke Erdewanî gotiye û klîpki- 
riye: "Dema min ew stran guhdar 
kir, bavê min hate bîra min û ez 
gelekî giriyam.'' 

Hozanê bi rêya înternêtê du 
kesên Zaxoyî li Stockholmê nas- 
kirin: "Cotyar Sindî û Azad Şem- 
sedîn bi rêya înternêtê soz dan 
min ku alîkariya min bikin, ez 
çûm cem wan û bi îmkanên gelek 


min herdu stranên bavê xwe 
z geriyam li diniyayê' û 'Erde- 
wan im Kurdistan im' tomar kir 
ku niha li ser înternêtê belav 
dibin.'' Hozanxan guhdariya 
hemû stranên bavê xwe dike, lê 
bêtir ew ji strana "Pêşmerge me'' 
hez dike. Hêviya wê ew e ku bika- 
ribe bi dengê xwe dilê Kurdan 
xweş bike. Eger saziyeke rewşen- 
bîrî û hunerî li Kurdistanê alîka- 
riya wê bike, ew amade ye bi 
dengê xwe berhemekê ji stranên 
bavê xwe belav bike. 


H unermanda dengxweş Nilu- 
fer Akbal van rojan albûma 
xwe ya dawî derxist. Album ji sê 
zaravayên kurdî pêk tê. Di TRT- 
6'ê de amadekariya bernameyek 
nû dike. Akbal d derbarê albûmê 
xwe ya bi navê 'Herîre' de, kar û 
xebata xwe li TRT-6'ê û amadeka- 
riyên ji bo bernameyeke nû de, ji 
Rûdawê re axivî. 

Rûdaw: Te albûmek bi navê ''He- 
rîre" derxist, tu dikarî qala vê xe- 
batê bikî? 

Nilufer Akbal: Ev albûm keda 
pênc-şeş salan e, her straneke wê 
çîrokeke xwe heye û ez bi roj û 
şevan li ser rawestiyam ji bo ku 
tiştekî baş derveke holê. Ez di vê 
albûmê de meqam û klamên kla- 
sîk jî distirêm. Ez neketime dû 
strankomkirinê, yên ku min nivi- 
sîne hestên min in û min hîs ki- 
riye. Yên din jî di ger û xebatên 
xwe de min hilbijartine, herwiha 
keda Mamoste Husên Şerîfî ji bîr 
nakim û spasiya wî dikim. 

Di albûma te de kurmancî, za- 
zakî û soranî heye. Gelo bi çi ar- 
mancê te ev rê hilbijartiye? 

Kurdî ji bo min her kurdî ye, ez 
bi xwe zaza me, lê kurmancî û so- 


raniya min jî ne bi kêmî zazakiya 
min e. Kurdistan jî ji bo min yek 
parçe ye, kurd jî yek milet e. Ev 
her sê zarava di albûmên min ên 
berê de hebûn, di vê de jî hene û 
wê di xebatên pêşerojê de jî 
hebin. 

Tu ji bo amadekirina vê albûmê 
çûyî Başûrê Kurdistanê, çi tesîr 
li ser albûmê çêbû? 

Belê ez çûm. Stranên Herîre, 
Pawanekanî û Şilêre min ji Başûr 
anîn. Li wir axeke azad heye û te- 
sîrê li ser mirov dike. Min li hu- 
nermendên Başûr guhdarî kir û 
wan jî min guhdar kirin. Ez bi 
muzîka kurdî ya klasîk serwext 
bûm û bi muzîka Hesen Zîrek, 
Tahir Tofîq, Homer Dizeyî, Mez- 
her Xelikî û hwd şa bûm. 

Gelo tu soranî baş dizanî? 

Ez pir baş nizanim, lê roj bi roj 
çêtir dibe. Ez li mal li kanalên 
Başûr temaşe dikim û her cara 
diçim wir hewl didim fêr bibim û 
gava ez straneke soranî dibêjim, 
ez dipirsim, li ser radiwestim û 
hewl didim awaza wê rast bisti- 
rêm. Mamoste û hevalên min 
hene û alîkariyê dikin. 


Album li ku hat amade kirin, kê 
derxist, kî belav dike û rewşa fi- 
rotinê çawa diçe? 

Albûm li Stenbol û Almanya 
hate çêkirin. Derxistin û belavki- 
rina wê bi hevkariya şîrketa min 
a muzîkê NAM Muzîk Produksi- 
yon û ADA Muzîk hate pêkanîn û 
ez hêvîdarim ku wê ev xebat 
xweş bê pêşwazîkirin. 

Te sala borî di TRT-6'ê de bi 
navê "Buka Baranê" programek 
amade dikir. Tu dikarî li ser wê 
agahdarî bidî û te çima bi dawî 
anî? 

Ew program ji aliyê şîrketeke 
produksiyonê ve dihate çêkirin, 


min jî peyman digel wan çêkiribû 
û dema peymana me xilas bû, me 
karûbarê xwe qut kir. Ez niha bi 
xwe programê çêdikim. Bûka Ba- 
ranê bernameyek hezkirî bû. Mi- 
letê Kurd ji 40 milyonî bêtir e û 
miletekî kevn e li Rojhilata Navîn. 
Ev kanal jî ji gelek aliyan ve baş 
bû, lê bi vê kanalê mesele çareser 
nabe. 

Tu wê niha dîsa di TRT-6 de 

programekê çêbikî? 

Erê, bi navê Nîlufera Rengîn em 
programekê çêdikin û bi naveroka 
xwe dişibe Bûka Baranê. Yanî em 
dixwazin bi muzîk, şano, helbest û 
hwd ve dewlemendiya miletê xwe 


bibînin. Helbet hinek rêbazên 
TRT'ê yên giştî hene, ew me jî gi- 
rêdidin, lê weke din em serbest in 
û ev jî bêhna me fereh dike. 

Ji bo pêşerojê çi planên te hene? 

Niha albûma min a nû derket û 
ez dixwazim danasîna wê bikim 
û rêze konsertan li Kurdistan û 
Ewrûpa li dar xim. Herwiha ez 
mijûlî karê xwe yê TRT'ê me, ew 
kar min pir diwestîne û dema 
min digre, lê ji bo min muzîk jiyan 
e û ezê her li dû awaz û dengên 
xweş bim û hewl bidim bi xwe 
biafirînim. 

Hevpeyvîn: Seyîdxan Kurij 

Jin û Civak 


"Bûrka ji bo jinan girtîgeheke mobîl e" 



Parlamenterê esil Tirk ê FDP'ê daxwaz kir ku bûrka li Almanya bê qedexekirin. Parlamenterê Partiya Demokratên Azad 
(FDP) Serkan Torenê ku li Tirkiyê, bajarê Fatsayê, ji dayik bûye, ragihand ku bûrka li Fransa û Belçikayê hatiye xedexeki- 
rin û divê liAlmanya jî qedexe bibe. Toren ji rojnameya Alman a bi navê Leipziger Volkszeitung re daxuyand ku bûrka ne 
cileke olîye, lê li dijîsîstema dewleta wan sembola siyasîye û jinan jî dixe bin zilmê û wiha axivî: “Bûrka ji bo jinan girtî- 
geheke mobîl e û binpêkirina mafekî mirovahiyêye. Lewma divê bê qedexekirin.'' 


Rûdaw I Hejmar 59 





a TV 


manê kurdî di ] 
weşînin? 

Tek Turkiye di bernameya me 
de tune ye. 

Qenalên netewî xwedî metir- 
siya reytîngê ne. Ji bo vê qe- 
nala bi kurdî, metirsiya we ya 
reytîngê qet heye? 

Em televîzyoneke taybet in. 
Helbet ew metirsiya me ya tema- 
şekirinê heye. Çimkî ku hûn bêne 
temaşekirin, hûn dikarin reklam 
bistînin. 

Di çapameniyê de tê gotin ku 
Dunya TV a cemaeta Fetullah 
Gulen e. Ev jî pêşîvekirina 
kurdî ya Fetullah Gulen e? 

Televîzyona me bi Koma We- 
şanê ya Samanyolu re di nava xe- 
bateke hevpar de ye. Em dublaja 
gelek bernameyên ku me ji wir 
girtiye, ji bo Dunya TV dikin. Bi 
kesên karên erênî ji bo vî welatî 
dixwazin re, hewl didin ku Dunya 
TV bînin asta herî baş. 

Hûn dikarin derbarê tora we- 
şanê ya Dunya TV de hin aga- 
hiyan bidin? 

Temaşevanên me wê bikaribin 
li ser ekranên me bernameyên sî- 
nema, rêzefîlm, fîlmên karton, 
nûçe, spor, çandê bibînin. Serê 
pêşîn wê dublaja rêzefîlmên ku li 
Tirkiyê hatine kişandin bi kurdî 
bên weşandin, rêzefîlmên weke 
"Sirlar Dunyasi", "Kirik Kalpler", 
"Buyuk Buluşma". Ji bo meha Re- 
mezanê xebateke me ya taybet 
çêbû. Temaşevanên me wê di nêz 
de bikaribin nûçeyên me yên zindî 
jî temaşe bikin. Ev tenê çend 
mînak in. 

Hevpeyvîn: Bawer Çem 


viya me bi kijanê heye? 

Gelo ev hizra ku Wezareta 
Ewqaf û Karûbarên Ayînî bi nêt e 
cîbicîh bike, ligel rewşa siyasî û 
civakî ya Kurdistanê lihev dike? 
Gelo ligel rabirdû digunce? Li 
Kurdistanê îslama Siyasî dix- 
waze sîmaya civaka Kurd biguhe- 
rîne, loma jî di nava salekê de 
500 mizgeft ava kirin, ji dêlva 
xêrxwazan han bidin ku xwen- 
dingeh û nexweşxaneyan ji xelkê 
vî welatî re ava bikin ku yek ji pê- 
wîstiyên herî girîng ên xelkê vî 
welatî ne. 

Di dawî de dibêjim, rêzdar we- 
zîrê Ewqaf û Karûbarên Olî, rica 
dikim hewldanan neke ol û rege- 
zên civaka Kurdistanê ji hev 
cuda bikî, li ser daxwazkarî û ni- 
vîsarên wan jî îmze bike û îmana 
te zeîf nabe lê baştir dibe. 


Midûrê Giştî yê Dunya TV, Remzî Ketencî: 

Dunya TV ji bo hemû kurdîzanan e! 


bibin û rêveberiyên serbixwe ji 
bo xwe dirust bikin û Wezareta 
Ewqaf jî bibe Wezareta Ewqaf û 
Karûbarên Îslamî. 

Serokê Herêma Kurdistanê 
herdem behsa aştî û bihevre ji- 
yana olan li Herêma Kurdistanê 
dike û wezaretên herêmê jî ne 
wezaretên Kurdî ne lê Kurdis- 
tanî ne û yên hemû xelkê Kurdis- 
tanê ne. Lê li Wezareta Ewqaf û 
Karûbarên Ayînî dixwazin cuda- 
hiyê kûr bikin û wezaretê bikin 
Wezareta Ewqaf û Karûbarên îs- 
lamî. Çavkaniya vê yekê ji wê ba- 
weriyê tê ku baweriya wê bi 
cudahiya ra û nerîn û bihevre ji- 
yana ol û neteweyan li Kurdis- 
tanê nayê. Ev tenê dirustkirina 
dîwaran e di navbera olên cuda 
yên Kurdistanê û dijî bihevre ji- 
yanê ye. Lê cenabê wezîr, pêdi- 


Amed (Rûdaw) - Midûrê Giştî yê 
Dunya TV ku yekemîn qenale tay- 
bet a kurdî li Tirkiyê ye, diyar kir 
ku polîtîkaya wan a weşanê ji 
Kurdên di nava sînorên Tirkiyê 
heta Kurdên li îraq, îran, Suriye û 
hemû Kurdên ku bi kurdî dizanin 
dixe nava xwe. Di vê qenalê de rê- 
zefîlmên ku di Samanyolu TV de 
têne weşandin, wê bi kurdî bên 
weşandin. Dunya TV a ku bi zara- 
vayê kurmancî dest bi weşanê kir, 
wê di pêşerojê de bi zaravayên 
din ên kurdî jî weşana xwe bido- 
mîne. Di çapameniyê de hate an- 
gaştin ku ev qenal aydê Cemaeta 
Fetullah Gulen e. 

Rûdaw: Fikra avakirina televîz- 
yoneke bi kurdî çawa çêbû? 
Remzî Ketencî: Tirkiye di pêva- 
joyeke girîng de derbas dibe. Yan 
wê tam demokratîk bibe û bigi- 
hije standardên cîhanê, yan jî wê 
di nava welatên 3'emîn ên cîhanê 
de cihê xwe bigre, bigevize. Ger 
rêlibervekirin baş bê kordîneki- 
rin, wê hemû astengiyên li pêşiya 
demokratîkbûnê yek bi yek ji 
holê bên rakirin. Ji bo pêkhatina 
vê yekê peywir dikeve ser milê 
hemû kesî. Karsazên li Dîlokê, li 
ser vî esasî, ji xwe re pirsa "Em li 
vî welatî dijîn, nan û ava vî welatî 
dixwin. Di vê merheleyê de, divê 
em çi bikin?" kirine û biryar dane 
ku televîzyoneke bi kurdî vekin. 
Em li hev civiyan, axivîn. Li gorî 
bîr û baweriya me, Dîlok dikare 
televîzyoneke wiha fînanse bike, 
ev hêza wê heye. Ji ber vê yekê 
Dunya TV ji jiyanê re got "mer- 
heba". 

Dunya TV dixwaze xwe bigihi- 

jîne kîjan temaşevanan? 

Hemû kesên ku bi kurdî diza- 


Ji bo Êzîdiyan îmze nake 


Taman Şakir 


Midûrê Giştî yê Dunya TV Remzî Ketencî: "Ger rêlibervekirin baş bê kordînekirin, wê hemû astengiyên 
li pêşiya demokratîkbûnê yek bi yek ji holê bên rakirin." 


nin, dikevin qada me. Em bi wan 
re eleqedar dibin, weşana xwe li 
gorî wan çêdikin. Lê girseya esasî 
ya ku em ê xîtabî wan bikin, wela- 
tiyên Kurd ên li nava sînorên Tir- 
kiyê ne. Ji ber ku emê nebin 
qanaleke tematîk, emê hema 
hema xîtabî temaşevanên di her 
astê de bikin. Dunya TV qanaleke 
wisa ye ku wê xîtabî temaşevanên 
giştî bike û qenaleke malbatî ye. 

Weşana Dunya TV wê bi kîjan 
zaravayên kurdî bê kirin? 

Emê serê pêşîn tenê bi zara- 
vayê kurmancî weşan bikin. Piş- 
tre li gorî derfetên xwe cih bidin 
zaravayên din jî. 

Hûn difikirin ku di pêşerojê de 
xîtabî Kurdên li derveyî Tir- 
kiyê bikin? 

Weke hûn dizanin sînorên li 
herêma me, ji aliyê welatên ro- 
java ve, bi awayeke sunî hatin 


xêzkirin. Dema mirov bi vê nêrînê 
li meseleyê binêre, wê mirov bi- 
bîne ku gelek xizmên welatiyên li 
vir, ji hev cuda bûn, li aliyên din 
ên sînoran man. Aliyên hevpar ên 
însanên li ser vê erdnîgariyê, ji 
cudahiyên wan pir zêdetir in. Ji 
heman tiştî kêfxweş dibin û ji 
heman tiştî re dikarin xemgîn 
bibin. Ji ber vê yekê girseya me ya 
pêşîn welatiyên me yên Kurd ên 
di nava sînorên me de ne. Lê 
weke ku min qasek berê jî got, 
Kurdên ji ber wan sedeman li 
derveyî sînorên me mane jî me 
eleqedar dikin û dikevin nava gir- 
seya me ya xîtabê. 

We karî kadroyên ku baş bi 

kurdî dizanin peyda bikin? 

Ger em di warê kurdî de xwedî 
kadroyên baş nebûna, me dest bi 
xebateke wiha nedikir. Hûn jî baş 
dizanin ku televîzyon tim dixwe, 
divê tim bê xwedîkirin. 


Di warê dublaj, werger, redaksi- 
yon û pêşkêşvaniya bername- 
yan de hûn tengasî dikişînin? 

Ji xeynî pêşkêşvaniyê hemû tişt 
di nava dublajê de cih digre. Me li 
Stenbolê stûdyoyeke dublajê ava 
kir û em di vê stûdyoyê de tim 
bernameyên bi kurdî çêdikin.Di 
warê pêşkêşvaniyê de jî me lêko- 
lîneke pir baş kir. Ji ber ku Tirkiye 
di warê televziyonvaniya kurdî de 
hêj nû ye, di vî warî de kesên pro- 
fesyonel zêde nîn in. Lê kesên ku 
me bi mulakatê girt, niha em ji bo 
pêşkêşvaniyê digihînin. 

Di nava ekîba we de kesên nav- 
dar hene? 

Em ji gelek kesên ku di warê 
werger, redaksiyon û şêwirmen- 
diyê de pêşketî ne, sûd werdigrin. 

Di Samanyolu TV de rêzefîlmên 
weke "Tek Turkiye" hene. Hûn 
difikirin wan rêzefîlman bi zi- 


L i Kurdistanê ji bo ku mirov 
bibe wezîr pêdiviya wî/wê bi 
bawername û jêhatîbûn û zîre- 
kiyê nîne, lê peywendiya wî/wê 
bi bazan ve heye. Di dema zarok- 
tiyê de, ji dêlva fîlm û televiz- 
yonê, çîrok ji me re vedigotin, di 
van çîrokan de tiştên xeyalî yên 
zêde hebûn. Yek ji van wêneyên 
xeyalî ku bûbû xewna zaroktiya 


min, veniştina bazê bû, kengî ew 
baz vedinişe û dibe qiral. Lê li 
Kurdistanê ligel dirustbûna her 
kabîneyeke bazê hizbê li ser serê 
çend kesan vedinişe û postên xe- 
yalî pê werdigrin, bêyî liberçav- 
girtina rewşa rewşenbîrî û 
bawername û jêhatîbûnê. Loma 
jî rewşa Kurdistanê berbi baş- 
bûnê ve naçe, ji ber baz bazê hizb 
e. Kesên ku dibe wezîr berî her- 
tiştî dibe wezîrê hizba xwe, dûre 
wezîrê xelkê Kurdistanê. 

Wezîrê Ewqaf û Karûbarên 
Ayînî ku ser bi Bizava Îslamî ya 


Kurdistanê ye, îmze li ser nivîsa- 
rên fermî yên Êzîdî û Mesîhiyan 
nake û vî erkî dispêre rêveberên 
giştî û desthilateke tevahî dide 
wan, da ku îmzeya wî nekeve ser 
dirustkirin û nûkirina dêreke Xi- 
ristiyaniyan û perestgeheke Êzî- 
diyan. Tevî ku divê nivîsarên 
fermî bi îmzeya cenabê wezîr 
bin, lê ji ber ku cenabê wezîr Mi- 
silman e û li gor wî divê bi tenê 
îmza Misilmanan bike û ji bo yên 
din neke. Niha jî dixwaze bawe- 
riyê bi Mesîhî û Êzîdiyan bînin, ji 
bo ku ji Wezareta Ewqaf cuda 

Ji sedî 18 xelkê Herêma 
Kurdistanê nexwendewar in 


Necîbe Mihemed Hewlêr 

B erhem Mihemed (10) di nav 
bazarên Hewlêrê de rojane 
paketeke benîştan digire destê 
xwe û difiroşe. Diviya niha Ber- 
hem polê çarem a dibistanê biqe- 
danda, lê nizane navê xwe jî 
binivîsîne. Navborî ligel malbata 
xwe ya 8 kesî di nav maleke bi 
kirê de dijî. Berhem dibêje: “Em 
kirêçî ne û bavê min jî karker e, 
ger ez alîkariyê nedim wî ew ni- 
kare kirêya malê jî bide, loma ez 
neçûm dibistanê.” 

Di demekê de ku kabîneya 
şeşem a Herêma Kurdistanê 100 
milyon Dolar ji bo şandina xwen- 
dekaran ji bo xwendina master û 
doktorayê veqetandine, lê hê çen- 
dîn zarokên ku di temenê Ber- 
hem de ne, nizanin navê xwe jî 
binivîsin. Bêtiriya zarokên ku 
wek Berhem kar dikin, didin 
zanîn ku ji ber rewşa nebaş a 
aborî neçûne dibistanê. Berhem 
dibêje: “Dema em nekarin kirêya 
mala xwe bidin û cilên dibistanê 
bikirin, çawa bixwînim!” 

Li gor statîstîkên UNESCO'yê, 
nêzîkî 75 milyon zarokên nexwen- 
devan li seranserê cîhanê hene û 


ji her pênc kesan di cîhanê de 
kesek nexwendewar e û ji sêsêyan 
yek jê jin in. Rêjeya herî zêde ya 
nexwendewariyê di nav welatên 
Erebî de ye, ku ji sedî 44 e. 

Li gor agahiyên ji Wezareta 
Perwerde, ji bo nehiştina nex- 
wendewariyê li Herêma Kurdis- 
tanê niha 20 hezar kes di 417 
bingehên nehêlana nexwendeva- 
niyê li seranserê Herêma Kurdis- 
tanê hînî xwendinê dibin. Kesên 
han jî ew in ku di temenê zarok- 
tiyê de nekarîne bixwînin yan ji 
xwendinê veqetiyane û ji sedî 66'î 
wan jin bûn. 


Rêjeya Xwendewariyê 


82 % 



Xwendewar 

Nexwendewar 


Li gor serjimêriyên Wezareta 
Perwerdê ya Herêma Kurdistanê 
di 9 salên borî de 322 hezar û 
573 kes ji nexwendewariyê rizgar 
bûne. Beriya sala 2000'an rêjeya 
nexwendewariyê ji sedî 34 bû, lê 
di encama cîbicîkirina prosesa 
nehêlana nexwedevaniyê, niha ev 
rêjeya daketiye ji sedî 18. Wezîrê 
Perwerde yê Herêma Kurdistanê, 
Sefîn Muhsin Dizeyî, ji Rûdawê re 
got: “Niha tirsa wê yekê tune ku 
di qonaxa seretayî de zarok ser- 
nekevin û dest ji xwendinê ber- 
din, loma pêwîst e hemû dayîk û 
bav zarokên xwe bişînin dibis- 
tanê.” 

Derbarê Plana wan ji bo zaro- 
kên ku qet naçin dibistanê, We- 
zîrê Perwerde wiha axivî: 
“Xwendina bi zorê nemaye ku em 
bikarin kesên nexwînin siza 
bidin, lê em ê hewl bidin xelkê 
hişyar bikin ku zarokên xwe bişî- 
nin dibistanan û ji xwendinê 
bêpar nebin.” Derbarê zarokên ku 
kar dikin yan ji ber hejariyê nika- 
rin bixwînin, Sefîn Dizeyî got: “Di 
warê qanûnî de nabe zarok kar 
bikin, pêwîst e hikûmet û aliyên 
peywendîdar alîkariya malbatên 
hejar bikin.” 




m 


Ji ber nikaribû ji zarokên xwe re 
nan bîne mal, întîhar kir 


L i navçeya Amedê Farqînê 
kesê bi navê Hacî Oruç ê 40 
salî ji bo debara mal û zarokê 
xwe bike, her roj berê xwe dida 
bajêr û bi areboka xwe ya desta 
çerçîtî (atarî) dikir. 

Hacî Oruç wek her carê disa 
çubu ku ji bo mal wê rojê jî tiştek 
binê, lê ew destvala vegeriya mal 
û ji bo rojiya xwe veke dema ji 
xanima xwe dipirse ka wê çi çê- 
kiriye, Hacî bersiva ku li mal tiş- 



Hevjîna Hacî Oruç ligel 4 zarokên xwe 


tek tune ku ew çêbike ji xa- 
nima xwe digre. Li ser vê 
yeke Hacî pir xemgîn dibe û 
zarokê xwe hembêz dike û 
digrî. Xanima wî dibêje ji bo 
hin pirtir xemgîn nebe, wê 
hevjînê xwe bi tenê hişt. Pîştî 
demekî ku qet deng jê nayê, 
xanima wî merak dike û diçe 
lê binere. Dema diçe dibîne 
ku Hacî Oruç li odeya ku rû- 
niştiye, xwe xenîqandiyê. 


Gurçik 



w 


Dr. Necla Tursun* 


Di her mirovekî re normal de 2 
gurcik hene, yek li kêleka moh- 
nikê li cengê çepê ye û ya din jî li 
cengê rastê ye. Organên cîran ev 
in: Mîde, pankreas, kezeba reş û 
roviya qalind. Gurçik 12 cm dirêj 
e û 6,5 cm pehn e. Hinekî dişibe 
forma fasuliyê. Her gurçik bi ro- 
vîkek biçûk bi kîsikê destava 
biçuk re (mîzêre) di têkiliyê de 
ye. Bermayiyên ku ji bedenêre ne 
pêwîst be bi alikariya gurçikê tê 
paqijkirin, minak dema ku mirov 
dermana digrin tiştê ne lazim 

gurçik paqij dike. Wekî din gurçik tansiyona, qeyda avê, xwê, 
şekir û asîtê jî dipîve. Tiştekî din ku gelekî giring e ew e ku ji 
gurçik hormona erîtropoetîn û vîtamîn D çêdibe. Ew hormon jî 
xwînê dide çêkirin. 

Çi nexweşiyên gurçika hene? 

Dr. Necla Tursun: Gurçik kuldibin mîna mîkrob digrin ev jî 
gurcikê nexweş dikin. Dema ku gurçik bi awayê kulbunê zirar 
dît, hingê xirab dibe û kêm bi karê xwe radibe. Wê demê pêwîstî 
bi dialîzê tê dîtin. Dema gurçik hindik kar bike tansiyon bilind 
dibe û tiştê ku normal bi alîkariya gurçik ji bedenê paqij dibe 
dimîne di nava xwînê de ji ber ku xwîn nayê paqijkirin mirov 
bi nexwşiyên din jî dikevin.Mînak di canê wan de xwerihandin 
çêdibe ji ber ku hormon jî kêm dibin; herwiha mîktara xwînê jî 
hindik dibe. Carna kevir jî di gurçikan de çêdibin. Pir kêm di 
gurçikan de nexweşiya pençeşêrê jî tê dîtin. Wekî din nexweşi- 
yên zikmakî jî hene, ev mîna kistan e. 

Mirov çawa dikarin xwe ji nexweşiya gurçika biparêzin? 


Gurçika 

Normal 



Kevirê 

Gurçikê 


Livir kevir nahêle 


Dema ku mirov bixwazin bi gurçikek baş û bi tendirustî bijîn 
her roj pêwîst e 2 L av vexwin ji ber av gurçika paqij dike. Dema 
ku gemar ket nav rovîka mîzê dibe ku mirov zû biçe doktor ji 
ber wê pêwîstî bi antîbîotîka hebe bêyî antîbîotîka ew mîkrob 
çûyîn pir zahmet e. Her 2 sal carekê pêwîst e mirov xwîna xwe 
kontrol bike. Ku arandin an jî tiştek din li tenişt, pişt çêbû ew 
dem pêwîst e ultrason bê kirin hertim tedawiya zû mirov ji xe- 
terê xilas dike. 

Mirov dikarin bi çend gurçika bijîn? 

Ev mijareke ku gelek kes hertim di nava metirsiyê de ne. 
Mirov dikarin bi yek gurçikê jî jiyana xwe ya normal berdewam 
bikin. Dema ku pêwîst be mirov dikare neqliyata gurçikê jî çê- 
bike. Lê bi ya nim tiştê herî giring ew e ku dema hin mirov nex- 
weş neketî li xwe û gurçika xwe miqatebe. Piştî gurçikê 
nexweşiyek giran derbas kir tu bivê nevê wê ne wek berê be û 
divê mirov bêtir li xwe hişyar be. Dema gurçik nexweş be û ew 
kes biçe alkol an jî xwarinê pir şor û rûn bi xwin ev ji bo gurçikê 
xeter e. 

Amadekirin: Zelal Çelîk 

*Dr. Necla Tursun ji Bakurê Kurdistanêye, niha li Almanya dijî 
û pizîşka nexweşiyên hundir e. 

Bazirganên Holandî ji dereng çûyîna xwe ji bo Kurdistanê poşman in 

"Li Kurdistanê Înglîz 10 salan di pêş me de ne" 


B azirganên Holandî ji wê yekê 
poşmanin ku dereng çûne 
Herêma Kurdistanê. Rojnameya 
aborî ya seranserî Holanda, Het 
Financieele Dagblad, hevpeyvî- 
nek digel wan bazriganên Ho- 
landî yên ku li Kurdistanê kar 
dikin sazkiriye û dibêje ”Di dema 
borî de Holandayê ew derfet ji 
dest da ku bizane hilberîn li He- 
rêma Kurdistanê zêde giringe û 
bi wê yekê jî demeke pir buha ji 
dest me çû.” 

Veem De Kleermaker xwediyê 
kompaniyayeke helkulan û vedî- 
tinê ye, dibêje "Înglîz ji me zîrek- 
tir bûn, wan dizanî ku li 
Kurdistanê hikûmetek heye û 
xwedî siyaseteke aborî ya ser- 
bixwe ye, loma ew di vê navçeyê 
de 10 salan pêş me ketin e.” Ew 
herwiha behsa Tirk, Fransî, Al- 
manî û Amerîkiyan jî dike ku li 
wir hilberînê dikin. Bazirganekî 
din jî ku li Kurdistanê kar dike û 
naxwaze navê xwe eşkere bike, 
behsa hebûna gendeliyê dike ”ew 
tişt min bêzar dike, lê çare tune û 
ez mecbûr pê re dimeşim.” 

Pizîşkê diranan, Rêbaz Casim, jî 
digel hevjîna xwe ya Holandî li 
Hewlêrê projeyek dirustkirine. 
Rêbaz piştrast dike ku li Kurdis- 
tanê gendelî weke pirsgirêkekê 
ye, ew dibêje ku karbidestên Kur- 
distanê daxwaza pişkan ji bazir- 


Karbidestekî Holandî di wê bawerê de ye ku bi rêya avaki- 
rina peywendiyên rast digel deshilatdarên Kurdistanê, wê 
bazirganên wan bikarin roleke giring li wê herêmê bilîzin 





■ __ _ _ 

Bazirganên biyanî behsa hebûna gendeliyê li Herêma Kurdistanê dikin, lê îmkanên li wir jî dibînin 


ganên biyanî dikin ”di serî de 
daxwaza ji sedî 50 dikin, lê eger 
danûstanê bi wan re bikî ew bi ji 
sedî 10 jî razî dibin.” Lê Rêbaz di- 
bêje ku li Kurdistanê bac kêmtir 
e. Hevjîna wî ya Holandî jî giliya 


wê yekê dike ku dîtina karmen- 
dên baş li Kurdistanê ne karekî 
hêsane "sîstema xwandina îraqê 
zêde xerabe. Li vir xelk di bîrka- 
riyê de ne zîrek in û înglîzî jî niza- 
nin. Mebesta min kesên ku 


zanîngeh qedandine.” 

Lê bazirganeka din bi navê, An- 
nemiek Van Varden, dibêje ku 
”em hemû dizanin ku di vî welatî 
de ceng hebû, vêca ku di warê za- 
nînê de paşketin jî hebe, ew tiş- 


tekî çaverêkirî ye, lê nebaşe ku 
planên domdirêjên xelkê tunene.” 

Serokê Komîteya Holandî û 
Îraqî ji bo Pêşdebirina Peywendi- 
yên Bazirganî, Jaap Van Dracher, 
dibîne ku niha jî ne derenge ku 
bazirganên Holandî ji bo avadan- 
kirina navçeyê îmkanên xwe 
bidin kar ”ji bo hilberîna di warên 
birêvebirina projeyên çavkaniyên 
avê, çandiniyê, jinûve bikaranîna 
keresteyên bikarhatî, ev herêm 
gelekî bikêr e.” Li gor axaftinên 
Van Dracher ”ev ew warin ku des- 
tekî bilind ê Holandayê tê de 
heye.” 

Jaap Van Dracher axaftinên 
xwe berdewam dike û dibêje ”çi- 
yayên bilindên Kurdistanê jî hene 
ku ew jî cihên başin ji bo balki- 
şandina geştiyaran, herwiha pê- 
wîstiya warê tendirustiyê jî bi 
kartêde kirinê heye, ji bilî ku her- 
tim wê pêwîstiya Kurdistan û 
îraqê bi tenkîk û keresteyên ava- 
kirin hebe.” Ew karbidestê Ho- 
landî bi henek ve dibêje ”niha 
bêtiriya keresteyan ji Tirkiyê tên 
Kurdistanê, lê ew ne dostên rast 
ên Kurdan in.” Loma li gor wî bi 
rêya avakirina peywendiyên rast 
digel deshilatdarên Kurdistanê, 
wê bazirganên Holandî bikarin 
roleke giring bilîzin, ji ber ku ”pê- 
wîstiya Kurdistanê bi îmkan û 
teknelojiya Rojava heye.” 




1 


Sezayên aborî gel bêzar kirine 


Azad Kurdî 

H er ku diçe dorpêç û sezayên 
navnetewî yên li ser îranê 
zêde dibin û bi vî awayî jî îran 
rastî kirîzeke kûr a aborî hatiye. 
Çalakvanekî Kurd dibêje: "Divê 
Hikûmeta îranê wiha siyasetê 
bike ku neçe pêşwazîkirina boy- 
kot û dorpêçan.” 

Di Hezîrana îsal de Konseya 
Ewlekarî ya Neteweyên Yekgirtî 
(NY) li ser bernama gumanbar a 
atomî ya îranê çaremîn biryarna- 
meya xwe ya sezayan li dijî îranê 
da ku armanc zêdetirkirina dor- 
pêçên aborî li ser wê bû. Di Tîr- 
mehê de jî Yekîtiya Ewrûpayê 
(YE) ambargoyên gelek dijwar 
beramber îranê ragihandin. Ev 
seza zêde di warê enerjî, gaz û 
sîstema bankî de ne. Yekemîn car 
e ku YE seza û dorpêçên wiha 
giran beramber welatekê der- 
dixe. Piştre jî welatên Kanada, 
Awistralya û Japon jî sezayên ye- 
kalî li dijî îranê ragihandin. 

Herçiqas rayedarên Komara îs- 
lamî ya îranê derbarê van ambar- 
goyan de diyar dikin ku ev 
sezayên navnetewî nikarin ban- 
dorê li ser pîşesaziya petrol, gaz 
û enerjiya îranê bikin, lê di vê 
dema kurt de ku seza û dorpêçên 
nû li dijî îranê hatine meşandin, 


kirîza aborî ya îranê kûrtir bûye, 
giranî û înflasyona aborî zêde 
bûye û hilberîn û projeyên mezin 
hatine rawestandin. Wek mînak, 
di vê dema dawî de buhayê pet- 
rolê çend qatan zêde bûye û niha 
xelkê îranê bi giştî nîgeranê jiyan 
û dahatûya xwe ne û zêde tirsa 
tevlihevbûna rewşa welat heye. 

Çavdêrê siyasî û nûnerê berê yê 
bajarê Pîranşarê li Parlamena 
îranê, Hasil Dase, daxuyaniyek da 
Rûdawê û diyar kir ku divê Hikû- 
meta îranê wiha siyasetê bike ku 
neçe pêşwazîkirina boykot û am- 
bargoyan: "Divê siyasetvanên 
îranê bi awayekî tevbigerin ku 
cîhan wê hestê neke yan rojevê 
wiha şirove neke ku îran li be- 
ramberî cîhanê sekinî ye. Loma 
divê xwe digel civaka navnetewî 
û welatên cîhanê biguncîne.” 

Ew sezayên navnetewî hemû bi 
hesaba xelkê îranê kuta dibin, bi 
taybet xelkê hejar û belengaz. Nû- 
nerê berê yê bajarê Merîwan û 
Sewlawa li Parlamana îranê, Eb- 
dula Suhrabî, dide zanîn ku seza- 
yên navnetewî li dijî îranê 
bandoreke rasterast li ser jiyana 
gel kirine û wiha axivî: "Em ban- 
dora van ambargoyan di hemû 
warên jiyana rojane ya xelkê se- 
ranserê îran û Kurdistanê de bi 
eşkere dibînin.” 


Hasil Dase got nabe tevger û 
karê siyasetvanan bandoreke 
xerab li ser xelkê bikin û wiha di- 
rêjî da axaftina xwe: "Mixabin 
bandoreke xerab a aborî ya seza 
û boykotên ser îranê li ser jiyana 
xelkê heye û di van du mehên da- 
wiyê de bandora van boykotan li 
seranserê îranê û bi taybet jî li 
Kurdistanê eşkere tên xuyakirin.” 
Ambargoyên aborî zêde di warê 
sotemeniyê de bandora xwe ki- 
riye û buhayê şewatê jî bi awa- 
yekî berçav zêde bûye; ji bo 
mînak buhayê lîtereke benzîn gi- 
haye 400 Tûmen û tê çaverêkirin 
bigihe 800 Tûmenan jî. 

Di vê derbarê de Dase da xuya- 
kirin: "Nirxê her tiştî zêde bûye û 
giranî gelek berçav e, şiyana ki- 
rîna xelkê kêm bûye, bêkarî zêde 
bûye, kar û çalakiyên sektora tay- 
bet kêmtir bûne, butçeya proje- 
yên avedankirin û xizmet- 
guzariyê pir kêm bûye, heta ban- 
dor li warê turîsmê jî kiriye.” Bi 
baweriya çalakvanê siyasî, Hasil 
Dase, ambargoyan bandoreke 
rasterast li ser rewşa civakî ya 
xelkê îran û Kurdistanê jî kiriye: 
"Ger dewlet giringiyê nede warê 
aborî, wê zext û guşarên civakî li 
ser dewletê zêdetir bin û rêjeya 
nerazîbûnê jî wê bêtir derkeve 
holê.” 

Çira boykot? 


Kurdî referandum de vanê 

"Erê” 


Dîyarbekir (Rûdaw) Dîyarbekir 
de partî û grûbê sîyasî ke teberê 
Partîya Aştî û Demokrasî (BDP) 
de manenê, beyanatêko muşterek 
vila kerd û da zanayene ke do re- 
ferandumê 12ê êlule ke qismêk 
madeyê qanûnê bingehînî vur- 
yenê de raya xo sey "erê” bidê. 

Endamanê Partîya Heqan û 
Azadîye (HAK-PAR), Cigêrayîşê 
Kurdanê Demokratan, Têwgerê 
Kurdanê Demokratan û Grûba Dî- 
yalogî ya Dîcle-Feratî semtê Ofîse 
yê Dîyarbekirî de roja 16.08.2010 
de seba ke derheqê referandumî 
de fikrê xo beyan bikerê, yew 
kombîyayîşê çapemenîye viraşt. 
Grûbe bi kurdkî (kurmanckî û za- 
zakî) û tirkî beyanatê xo wend. 

Beyanatê grûbe de ame vatene 
ke "Ma sey grûbanê kurdan ke 
wayîrê meylanê cîya-cîyayan ê, 
ma wina bawer ê, hetanî ke yew 
qanûnê esasî ke rastîya Tirkîya ya 


zafneteweyî, zafziwanî û zafkul- 
turîye nîşan dano û sere de şaro 
kurd heme cîyayîyanê Tirkîya yê 
etnîkî û dînî şarê tirkî reyde şer- 
tanê cuya seyyewbînan garantî 
keno nêvirazîyo, manaya rastîne 
de demokrasî û aştîyêka rastkêne 
mumkin nîya. Polîtîkayê red û în- 
karî ke komara Tirkîya awanbîya- 
yîşê xo ra nat ramitê, şekl dayo 
karakterê qanûnanê bingehînan 
yê nîjadperest-şoven û antîdemo- 
kratîkan.” 

Beyanat de ame vatene ke qa- 
nûnê esasî yê 12ê êlule zî bi nê 
ruhî şekl girewto û bi zor cematî 
ser o ameyo ferz kerdene û wina 
dewam bi: "Pakêta vurnayîşê qis- 
mêkê qanûnê esasî zî eşkera yo 
ke karakterê bingehîn yê qanûnê 
esasîyê mewcudî bin ra nêvur- 
neno û çarekerdişê problemanê 
sîyasî û cematkî xo rê nêkerdo 
amanc. Labelê ma gamanê demo- 


kratîze bîyene muhîm vînenê. Ma 
bawer kenê ke nê gamî îmkan 
danê ke meseleya kurdan zemî- 
nêkê rastkênî de bêro munaqeşe 
kerdene. Nê sedemî ra, pa heme 
kêmanîyanê xo, seba ke pakêta 
vurnayîşî ya ke pêşkêşê referan- 
dumî bena; seba ke qanûnê esasî 
yê 12ê êlule de qelşêk akena; 
seba ke statukoyê ke eleyhê şarê 
kurdî de şekl girewto hejnena; 
seba ke rejîmê wesayetî apey 
bena; seba ke tayê vernîakerdi- 
şanê qismîyan virazena; seba ke 
ver bi vurnayîşanê pêroyî yê qa- 
nûnê esasî yê mewcûdî gamêk er- 
zîyêna ma vanê erê” 

Peynî de veng ame dayene ke 
wa şar raya xo sey erê bido û 
wina ame vatene: "Sere de şarê 
xo, ma venga heme hêzanê demo- 
kratîkan danê ke referandumo ke 
12ê êlula 2010 de beno de raya 
xo 'eke qîm nêko zî; erê' bidê.” 

îran ajansa xeberan ya bi kurdkî akeno 


Silêmanîye (Rûdaw) Goreyê xe- 
bera ke PUKmedia dana zana- 
yene, wezaretê kulturî yê Îranî do 
ajansêka xeberan ya bi kurdkî saz 
bikero û rojnameyêkê rojane yê 
bi kurdkî biweşano. Merkezê 
ajanse do şaristanê Sine yê Kur- 
dîstanê Rojhelatî de bo. 

Berpirsîyarê pêroyî yê çapeme- 
nîye yê wezaretê kulturî yê Îranî 
Qazîzade gama ke beşdarê festî- 
vala çapemenîye ya Sine bîyo, 
vato, ma do yew ajansa xeberan 
ya bi kurdkî saz bikerin û yew zî 
rojnameyê rojane yê bi kurdkî bi- 
weşanin. 

Goreyê malumatê ke rojname- 
ger Necdet Rehîmî dayê ajansa 
PUKmedia, berpirsîyarê pêroyî 
yê çapemenîye Qazîzadeyî vato 


ma do yew ajansêka ke bi kurdkî 
weşane kena û her çar parçeyanê 
Kurdîstanî ra xeberan vila kena 
saz bikerin. Nameyê ajanse do 


Kurd Press bo la nameyê rojna- 
meyî hîna bellî nîyo. Heto bîn ra, 
ajanse û rojname do key dest bi 
xebate bikerê zî hîna bellî nîyo. 



Murad Canşad 


S erre 2000 bî. Tirkîya de 
munaqeşeyêk virazîyabi ke 
seba reyêk tayê cezayî des 
serrî bêrê kêmî kerdene. Ci- 
nîya serekwezîrê ê wextî Bu- 
lend Ecevîtî Rahşan Xanime 
hepisxaneyêk zîyaret kerdbî, 
peyê beran de kênayêka qij- 
keke dîbî, behsê kêmîkerdişê 
cezayan kerdbî, nê behsî ra 
"Rahşan Affi” peyda bîbî. Fik- 
rêumûmîye bi nê nameyî me- 
sele munaqeşe kerdênê. 

Munaqeşe bîyêne ke kam 
bikewo nê efûyî ver, kam me- 
kewo. 0 wext hepisxaneyanê 
Tirkîya de da-des hezarî hep- 
sîyê sîyasî estbîy. Ocalan zî 
serrêk verê cû amebî tepîş- 
tene. Hesabo ke bîyêne, ganî 
hepsîyê sîyasî mekewtêne 
efûyî ver. La înanê ke piştgi- 
rîye (yardim-yataklik) kerda, 
beno ke efûyî ra îstîfade bi- 
kerê. 

Meclisî bi hay-huy "Rahşan 
Affi” vetbî. Pêşnîyaza qanûnî 
seba îmza şawîyabî serekko- 
mar A. Necdet Sezerî rê. Sezer 
newe bîbî serekkomar. Qis- 
mêkê kurdan zî serrêk verê cû 
"sîyasetê aştîye” dabî dest pê- 
kerdene û wina bîbî aştîper- 
wer ke to vatêne nika gilîçikê 
zeytûnêre bi fek a gênê, perr û 
baskan kuwenê pirra! Çimê 
tayênan de Sezer bîbî Xiziro 
Kalê serê kelek û gemîyan! 
Beledîya Batmanî xo nêgi- 
rewtbî, hema nameyê ey nabî 
rayîrêk ra ke badê no name 
bîbî toraq û bîbî çare ra, 
kerdbî-nêkerdbî ci ra nêxelisî- 
yabî. 

Qanûn ke şî verê Sezerî, ey 
îmza nêkerd, va, adilane nîyo, 
tede cîyakarîye esta. Dergû- 
dila îzehet da, va, înanê ke 
piştgirîya rêxistinanê sîyasî 
kerda ci ra îstîfade kenê, ê ke 
endam ê, nêkenê. Qanûn pey- 
ser şawit bi meclis. Meclisî 
qet dest pira nêna, reya diyine 
eynen qebul kerd. Goreyê pro- 
seduran, êdî mumkin nêbi ke 
Sezer îmza mekero û reyna 
peyser bişawo. La heqê ey 
esto ke qanûnî hewaleyê Meh- 


kemeya Qanûnê Esasî (AYM) 
bikero. Sezerî wina nêkerd, 
va, wa welatî bi xo muracatê 
mehkeme bikerê. 

Goreyê qanûnanê Tirkî; 
rayîr girewte yo ke welatî şex- 
sen raste-rast muracatê AYM 
bikerê. Muracat bi rayîrê 
mehkemeyanê cayîyan (yerel 
mahkemeler) yeno kerdene. 
Dosyaya to kamcîn mehkeme 
de ya, ti kamcîn mehkeme de 
mehkeme benî, ti bi rayîrê a 
mehkeme muracat kenê. Eke 
mehkeme muracatê to tesdîq 
kerd, şawena. Ney, eke tesdîq 
nêkerd, xora o rayîr zî gêrî- 
yeno. 

Vatişê Sezerî ser o hepsîyan 
muracat kerd. Serra 2001Î 
newe dest pêkerdbî. Haki- 
manê Mehkemeyanê Ewlehîya 
Dewlete (DGM) ke dosyaya 
hepsîyanê sîyasîyan destê 
înan de bîy, îstanbul de Ke- 
yeyê Hakiman (Hakimevi) de 
kombîyayîş viraşt û xebera xo 
kerde yewe ke muracatê hep- 
sîyanê sîyasîyan nêşawê bi 
AYM. 0 xora qet muracatêk zî 
nêşawîya. Xeylê kesî kewtîy bi 
efûya Rahşane ver, hepisxa- 
neyî nême ra nême bîy veng. 
Tena hepsîyê sîyasî zere de 
mendîy. 

Ez nêvana eke muracatê 
hepsîyanê sîyasîyan bişîyêne 
AYM, qetî kewtêne efû ver. 
Beno ke kortika vileyê xo bidî- 
yêne ancîna efû nêdîyêne! La 
çîyo ke her kesî rê heq bî, go- 
reyê keyfê çend mêrikan, înan 
dest ra gêrîyabî. 

Nika no qanûn vuryeno. 
Meclisî bi pakêtêk 26 madeyê 
Qanûnê Esasî yê Tirkîya vur- 
nay. Nê madeyan ra yew zî no 
yo ke welatî şênê şexsen raste- 
rast muracatê AYM bikerê. 

12ê êlula 2010Î de referan- 
dum esto, na pakête ser o ray 
yenê dayene. Hema vaje ke 
heme partî û organîzasyonan 
nika ra meylê xo eşkera 
kerdo. Tayê "ya” vanê, tayê 
"ney” vanê. Qismêkê kurdan 
zî qerar dayo ke meşorê sin- 
doqan ser, referandumî boy- 
kot bikerê, yanî, na pakête rê 
vajê "ney”. Qey? 



Unîversîteyêkê DYA de 
dersê kurmanckî 


Waşîngton (Rûdaw) - Unîversî- 
teya Middle Tennessee State ya 
Dewletanê Yewbîyayanê Amerîka 
(DYA) payîzê 2010Î ra kursê zi- 
wanê kurdkî zî gêna mîyanê 
programê xo yê kursan. 

Asîstanê Unîversîteya Middle 
Tennessee State profesor Kari 
Nelly vano, ma derheqê kursê 
kurdkî de piştgirîya kurdanê ke 
Tennessee de ronişenê zî girewt 


û ma nika ra dest pêkerdo sinifan 
virazenê. 

Dîrektorîya kursan Unîversîteya 
Exeter ya Îngilîstanî ra Deniz Ekici 
do bikero. Deniz Ekici çarçewaya 
kursan de do lehçeya kurmanckî 
ya kurdkî bimusno kursîyeran. 

DYA de kurdî tewr zêde eyaleta 
Tennessee de manenê. Şaristanê 
Nashville yê na eyalete de 14 he- 
zarî kurdî ciwîyênê. 

Pişt perdeya 
agirbesta PKKe 

Rêbiwar Kerîm Welî 


D i demekê de ku 
kêmî sê hefteyan ji 
bo lidarxistina referen- 
dûma destûrê li Tirkiyê 
maye, pêşbînî heta niha 
diyar dikin ku destûra 
nû bi 'erê' derbas dibe û 
ev jî tê wateya ku deri- 
yekî nû bi ser qonaxeke 
nû di jiyana siyasî û 
azadiyên takekesî de tê vekirin. Beşekî zêde ji 
reformên destûrî ku niha di destûra Tirkiyê de 
hatine kirin ne bersiva xwestek û daxwazên 
Kurdên li Tirkiyê ne û hêviyên wan pir zêdetir 
in ku diviyabû di destûrê de bên cîbicîkirin. 

12'ê îlona 1980'an di dîroka siyasî ya Tirkiyê 
de rojeke tehl û dramatîk e û derbeya leşkerî 
ya dawî ye ku dema çend salan Tirkiye li jêr 
desthilata leşkerî birêve bir û dûre destûreke 
leşkerî ji bo Tirkiyê danî ku li gor madeyên vê 
destûrê yên derbeya leşkerî pêk anîbûn, be- 
ramber yasa parastî bûn û ti kesî nedikarî lê- 
pirsînê ligel wan bike. 

Piştî zêdeyî 30 salan di ser roja 12'ê îlonê de, 
hevwelatiyên Tirkiyê diçin ser sindoqên deng- 
danê û yek ji wan madeyên ku di destûrê de ha- 
tiye guherandin ew e ku parastina yasayî ji ser 
kesên bi derbeya leşkerî ya îlona 1980'an 
rabûn, bê rakirin û rê vedibe ku wan bişînin ber 
dadgehê! Reformên destûrî ger bi mebesta pê- 
kanîna endamtiya Yekîtiya Ewrûpa (YE) hatibin 
kirin jî, lê encamên vê referendûmê mayîn yan 
nemana AKP'ê ye ku ev heşt sal in Tirkiyê bi tek 
hizbîtiyê birêve dibe. 

Di vê navbera ku Tirkiye berbi referendûmê 
diçe, PKK'ê jî di Hezîranê de şer dijî Tirkiyê ra- 
gihand û pevçûnên navbera PKK'ê û Artêşa 
Tirk de bûn sedem ku AKP bikeve ber êrîşên 
hêzên rastgir ên opozîsyonê ku dijî hemû corên 
reforman in li Tirkiyê. Loma jî bo cara yekem 
di siyaseta wê ya derve de, Tirkiyê hawara xwe 
gihand serkirdayetiya siyasî ya Kurdistanê da 
di vê mijarê de daxwaz ji PKK'ê bike û berbi 
agirbestê ve bibe û Kurdan ji boykotkirina re- 
ferendûma ser destûrê paşkez bike. 

Di vê çarçoveyê de hewldan gihiştin wê yekê 
ku PKK'ê di 13'ê vê mehê de agirbesteke 40 rojî 
ragihand û biryara xwe bi vê yekê girêda ku 
Ocalan ji îmraliyê ev biryar derxistiye. Bê 
guman bandora wê jî hebû, lê di rastiyê de bei 
10 rojan ji ragehandina agirbesta PKK'ê, diyar 
bû wê PKK agirbestê îlan bike. 

Hatina Ehmed Turk ji bo cem Barzanî û dûre 
daxuyaniyên Turk derbarê agirbestê nîşanên 
giring bûn, bi taybetî ku rêxistina nû ya Ehmed 
Turk jî daxwaza agirbestê dikir. Serkirdayetiya 
siyasî ya Herêma Kurdistanê bêzariya xwe, bi 
taybetî jî di vê dema hanê de ku Tirkiyê berbi 
referendûma destûrê diçû, ji şer û pevçûnan 
tekez kir. Di daxuyaniya PKK'ê de daxwaz ji ser- 
kirdayetiya siyasî ya Herêma Kurdistanê hatiye 
kirin ku di çareserkirina Pirsa Kurd li Tirkiyê 
de rolekê bilîze û her di cîh de piştî agirbestê 
Serokê Herêma Kurdistanê pêşwazî li vê pên- 
gavê kir û Nêçîrvan Barzanî jî di daxuyaniyekê 
de destxweşiya vê gava PKK'ê kir û daxwaz kir 
ku agirbest dualî be û amadeyiya serkirdaye- 
tiya siyasî ya Kurdistanê nîşan da ji bo hevkarî 
û piştevanîkirina prosesa aştiyê li Tirkiyê. 

Niha mirov dikare bêje ku serkirdayetiya si- 
yasî ya Kurdistanê, di prosesa aştî û çareserki- 
rina Pirsa Kurd li Tirkiyê, bi awayekî nehênî, di 
destpêka lîstina rola navbênkar û hevkar de ye. 
Ev pêşhateke pir dilxweşker e ger bigihe enca- 
mekê ku hemû alî pê razî bin. 


Desthilata Kurdi bi xwe di himberi 
madeya 140’ê de astenge 


E z vê nivîsê wek gilî yan nerazîbûna ta- 
kekesî nanivîsînim. Mafê min, weke 
mafê hemû Kurdên derveyî çarçoveya 
partiyan, bi taybet Kurdên deverên jidest- 
çûyî, ligel xaka min, ger nehatibe firotin, 
lê hatiye xwarin û hêviya min jî bi desthi- 
latdaran tuneye ku wê mafê min bistînin. 
Hebûna wan di Kerkûkê de tenê para wê 
dike ku talan û diziyê bikin û zimanan bi- 
birin û berpirsyar xwe dewlemend bikin 
û ber zikê xwe têr bikin, lê ne ji bo ku 
mafên zevtkirî yên xelkê werbigrin û xaka 
dagîrkirî rizgar bikin. 

Di hejmara 17'ê Tebaxê ya Rûdawê de 
min mijarek li ser Erebkirina Kerkûkê 
xwend ku wiha hatibû nivîsandin: Pro- 
sesa Erebkirinê li Kerkûkê ji serdema Sed- 
dam bileztir destpê kiriye. Di wê nivîsarê 
de ku Newzad Mehmûd û Kawe Çêx Eb- 
dulla nivîsandine, hinekgotinên Berpirsê 
Buroya Kerkûkê ya Cîbicîkirina Madeya 
140, Mamoste kek Kakereş Sidîq, bala min 
kişandin ku gotiye hatina wan malên Ereb 
wek derfetekê ji bo windakirina madeya 
140 dizane û piştre dibêje: Destekî siyasî 
li pişt hatina wan malbatên Ereb heye. 

Nehêniyeke çawa ecêb ji bo cara yeke- 
mîn tê eşkere kirin! 'destekî siyasî' di pişta 
wê pêvajoyê de ye! Gelo ma Anishtain jî 
dikare hest bi nehêniyeke wiha bike?! Em 
xenî bûn... me peyda kir! Destekî siyasî di 
pişt prosesa Erebkirinê de heye! Piştî 
wêna jî, ma gelo ligel hatina malên Ereb 
madeya 140 winda dibe yan madeya 140 
di bingeh de bê encam û mirî ji dayîk 
bûye?! Xelkê gilî ji nemir Mele Mistefa di- 
kirin û digotin: "Di sala 1970'an de heta 
1974'an de demek zêde ji Bexda re daye." 
Lê niha bêyî hebûna Baasê, ji wê demê zê- 
detir dane we û Bexda û ji ber ketina we 
bi xwe ye, loma gazincan nekin. 

Min got ez vê nivîsê weke gilî û nerazî- 
bûneke takekesî nanivîsînim, lê ez weke 
Kerkûkiyekî zerar dîtî ku temenê xwe di 
koçberiyê de derbas kiriye, nimûneyê wê 
destjêkirinê me ku maddeya 140 niha 
dike. Wek hemû koçberekî Kerkûkî min jî 


Hekîm 

Kakeweys 



daxwaz kir bedelê bidin min. Lê ji ber min 
nasnameya Swêdî heye û navê min di nav 
forma xorak de tuneye, min bi navê hev- 
jîna xwe dosya tije kir û karê dosya min 
qediya heta giha ber destê Berpirsê Bu- 
roya Kerkûkê ya Cîbicîkirina Madeya 140, 
kek Kakereş, wî jî dema deqîqeyekê li 
dosya min nerî û bêyî vê yekê cîbicî hike, 
da destê min û got: Divê tu dest ji nasna- 
meya xwe ya Swêdî berdî û soz bidî ku na- 
vegerî Swêdê, wê demê divê dubare 
dosyayek din amade bikî. ji ber hevjîna te 
ne jinebî ye, nayê bedeldayîn! 

Baş bû ku hevjîna min ji bo 10 milyon Dî- 
narên kek Kakereş û madeya 140 ez nefe- 
tisandim heta wek jinebiyekê bedelê bigire 
û wî pere bistîne 'Tevî rêz û hezkirina min 
a zêde ji hevjîna min re' Vêna tê wateya ku 
ez bûme sedema birîna nanê wan. Hebûna 
min ne barsivikî ye, lê bargiranî! 

Hevjîna min jî Kerkûkî ye, lê ji ber ku jin 
e, ew ne Kurd, ne Kerkûkî û ne mirov e 
heta ku bê bedeldayîn, ev tişt qanûn e! Ez 
di bingeh de li dijî wê yasayê me û nefreta 
min jê re heye! Bi wî qasî jî ez li dijî wê 
dewletê me ku niha bi navê îraqê ve heye 
û wan yasayan bi ser me de ferz dike! Ma 
ji bilî qanûnên nejadperestî, me çi xêrek ji 
wê dewleta dagîrker dîtiye?! Bê wêna li 
benda pereyê bedeldayîn û alîkarîkirina 
partiyan bimînim, min mala xwe bir Ker- 
kûkê û li cîhê xwe bicîh bûm û her bêh- 
neke Hesar ji bo min sedan hezaran 
Dolarên partiyan û sed milyonên kek Ka- 
kereşan tîne. Dema zarokên min di dem- 
sala biharê de dibêjin: "Bila em herin ji bo 
Qumsal (devereke seyrana ye li nêzîk Ker- 


kûkê) serwet û samana lijneya bedelda- 
yînê û madeya sexte ya 140 tînin. Lê hên- 
ceta jidestdana Kerkûkê bixin stûyê 
neyarên Kurdan, hemû tam û lezeta ma- 
yîna li wir dibe jehra mar. Tu bixwe ber- 
maberî bedeldayîna Kurdan û bicîhbûna 
wan astengan derdixî holê, ji ber te qebûl 
kiriye ku biqasî nîvê Ereban hesabê miro- 
van ji Kurdan re bê kirin. Pêwîstbû Kurd 
ji ber wê nîv mirovbûnê bedeldayên red 
bikirana, lê xuyaye gel fêrî belaş xwarinê 
kirine û hemû kesî devê xwe vekiriye da 
ku desthilatdar xwarinê bidin wan?! 

Pirsa min ew e: Gelo ji bo bedeldayîna 
ji Ereban re jî astengên wiha çêdibin?! Ew 
tên bedeldayîn da ku baştir xwe bicîh 
bikin, em jî nayên bedeldayîn heta ew bi- 
cîhbûna me ya hindik jî, hilkişînin û me 
neçar bikin em ji wir herin. 

Kek Kakereş du mercên ecêb ji bo bedel- 
dayîna me diyar kir: Yekem; dest ji nasna- 
meya Swêdî berdim. Ecêb e! Ji bo 10 
milyon Dînarên sexte, tedawîkirin, çavka- 
niya jiyanê û xerca birînên xwe ji Swêdê 
pişt guh bavêjim! Kek Kakereş wek berpir- 
sekî wê lijneyê wê yekê qebûl dike yan dix- 
waze soza derew jê re bidim?! Belê, soza 
derew! Çawa dibe kes li vî welatî hebe de- 
rewwan neke?! Mercê duyem jî ew bû ku 
hevjîna min jinebî be, ev yek jî qanûneke 
nebarş e ji bo piştgirîkirin ji malbatê. Kî di- 
bêje ew pêşniyar devê wê malbatê tahl 
nake? Ez bûm sedema wernegirtina deh 
milyon Dînarên xefika îxanetkarî û perê 
xaka xwe! Bila deh milyon nefret lê bin! 

Bexda li ser prosesa Erebkirina Ker- 
kûkê berdewam e û hebûna desthilata 
kurdî jî li Kerkûkê tenê ji bo bêzarkirina 
Kurdan e, lê ne ji bo xemhilgirtin û sivik- 
kirina barê wan. Mamoste Kakereş jî her- 
çiqas westiyayî ye, lê fîlterekî başe di 
pêşberî wan kesan de ku li gor qanûna 
Erebkirinê nayên bedeldayîn! 

Dest xweş! ne tenê tu wiha bi dilsozî ji 
bo desthilata Bexda û li gor yasayên Bexda 
kar nakî! Ava wê yekê ji serve hatiye rijan- 
din û xwedê rehmê bi neviyên me bike! 


Birayên meyên mezin: Tirk 

Biratî xweş e. An? 


T ê bîra min, dema ku ez biçuk bûm, ez û 
birayê min em li heman odeyê radizan. 
Birayê min 13 sal ji min mezintir e û ez gelek 
bi wî serbilind im, ev yek li aliyekî. Ya girîng 
li vir, di dema xwe de min gelek hesûdî jî jê 
kir. Birayê min di her warî de 13 sal ji min 
pêştir bû, di warê tiştên ku dê û bavê min 
destûr didan bike de jî eynî wusa bû. 

Bo mînak ew piştî her şîva êvarê diçû derve, 
bi hevalan re fûtbol dilîst û min jî bi hesûdî û 
bi qaçaxî temaşeyî wî dikir, heta diya min fer- 
man dikir, digot "Beno here razê! Sibê dibis- 
tana te heye..." Tabî ji wê demê ve 
zimandirêjiya min hebû û "lê belê, lê belê, lê 
belê"yên min nediqediyan. "Lê belê birayê 
min jî dike, ez jî dixwazim," min gilî dikir, lê 
pişta diya min rast dima: qedera min zû 
razan bû, mixabin. 

Kurd jî niha ’lê belê lê belê’yan û hesûdî dikin. 
Hesûdiya ji Tirkan û hema bêje hemû gelen 
xwedî dewlet yan xwedî maf. Hema bêje em 
ne tenê hesûdî dikin, em bi hêrs in jî, em xem 
dikin, hinek ji me bi kîn in. Ji ber ku em jî qe- 
dirgirtinê, pejirandinê, toleransiyê, mafên 


Sîdar Bengîn 
Epozdemir 



mirov û wekheviya bi cihanê dixwazin. 

Yani mebesta min herdu biratî dişibin hev, lê 
belê ferqeke bingehîn heye. Ferq ew e, di asta 
gelan de merceke serekî ya aşîtiyê ew e ku 
hemû gel wekhev bin. Di pratîkê de wekhev 
nebin jî Belavoka Gerdûnî ya Mafên Mirovan 
a ji aliyê piraniya welatên endamên Netewe- 
yên Yekgirtî ve imzekirî (Tirkiye tê de) jî di 
xala xwe ya herî serekî de wusa ferman dike. 
Em dev ji 'bira bira' ya bi Tirkan re bernedin 
wê ev hesûdiya me heta hetayê dom bike û 
wekhevî û rizgariya me xewn bimîne. Wekh- 
evî bi biratî, cêwîtî an pismametî pêk nayê. Li 
ba cêwiyan jî, eger 2 qulek ferq hebe jî, bira- 
yekî mezintir îlah heye. Di vê çarçoveyê de kî 


bêje Tirk û Kurd di jiyanê de ti car nabin bira, 
rast dike. Kî bêje ew bira ne, di nav xeyalan 
de dijî. Dev ji biratiyê berde, niha Kurd û Tirk 
ne hevalên hev in jî. Lê xwezî bi hevaltiyê û 
ne bi biratiyê. Ji ber ku bingeha hevaltiyê da- 
nûstandin e, bingeha biratiyê girêdaneke 
mecbûr a xizmî ye. 

Girêdana mirov danûstandin be, mirov çiqas 
bistîne mirov hew çend jî dide û wekheviya 
mirov di destê mirov de ye. Bo mînak refe- 
rendûma 12-09-2010'ê. Desthilatdarî dilo- 
pek av dide me. Heqê me tune em bersiv 
nedin (boykot), herwusa heqê me tune gava 
em tî bin bêjin 'NA'. Me bi êş, bindestî û miri- 
nan pir daye û daye, niha ku dema standinê 
hat divê em bersiveke bi heman dozajê bidin 
Tirkan: ERÊ, lê belê têrê nake... 

0 bila ev demeke dirêj wusa dom bike heta 
ku me cihê xwe piçek xweş kir. Ku pêşveçûn 
ne li gor dilê me bûn jî, îlankirina serxwe- 
bûnê jî mafekî rewa ye. Hevaltî tên û diçin, 
wenda dibin. Lê belê bira ji hev biqetin, ka- 
resat e ji bo malbatan. Hûn bi xwe dizanin ew 
li herêma me dibe sedema çi û çi... 

Lîstikvanê Kurd ê Tîma Tîlal, Murad Necat 

Dixwazim di tîmeke 
Kurdistanê de bilîze 



Murad Necat li destê çepê 

Yemen (Rûdaw) - Murad Necat 
(24) li Hewlêrê ji ayikbûyê û niha 
rûniştvanê welatê Nemsa ye. Ew 
lîstikvanekî goka pê ye û ji çendîn 
tîmên wî welatê Ewrûpayî re lîs- 
tiye, niha jî ji bo tîma Tîlal a Yemenî 
dilîze. Necat ligel Rûdawê axivî. 

Rûdaw: Tu li Nemsa dijî û li wir tu 


bi gokê lîstî, gelo asta goka pê ya 
Kurdistanê çawa ye? Te biryar ne- 
daye vegerî Kurdistanê û xizmeta 
goka Kurdistanê bikî? 

Murad: Helbet asta fûtbolê li Ew- 
rûpa zêde bilind e û em nikarin 
digel ya Kurdistanê hevber bikin, 
tevî ku li Kurdistanê jî asta goka 
pê berbi pêşketinê diçe. Ji mêj ve 


min biryar daye vegerim, lê hêjî 
ez bi ti tîmên Kurdistanê re lihev- 
nehatime, lê ezê vegerim û ji bo 
tîmeke Kurdistanê bilîzim. 

Tu çima ji tîma Kurdistanê re 
nelîstiye û eger tu vegerî, dix- 
wazî ji kîjan tîmê re bilîzî? 

Bi rastî qewil bû ez ji bo tîma 
Kurdistanê bilîzim, lê ji ber ku gi- 
rêbesta min bi tîma Tîlal re hebû, 
rê ji min re nehat dayîn ku ez di 
qehremaniya VIVA'yê de ji bo 
tîma Kurdistanê bilîzim. Dema ez 
vegerim ezê biryar bidim ka ezê 
ji kîjan tîma Kurdistanî re bilîzim. 

Hin tîmên Ewrûpayî daxwazî ji 
te re şandine, te jî girêbest digel 
Tîma Tîlal îmzekir? 

Belê rast e, lê ez dixwazim bêtir 
li ser bifikirim. Derbarê Tîma 
Tîlal jî ez bi rêya antrenorê nav- 
dar ê Îraqî Ekrem Selman, çûme 
wê tîmê. Bi rastî ez pir tiştan ji wî 
hîn bûme û dixwazim bêtir bi wî 
re bimînim ji bo ku hêjî hîn bibim. 

Tu li Nemsa dijî, lê dixwazî ji 
tîma îraqê re bilîzî û sala dahatû 
jî tu diçî qehremaniya welatekî 
Ereb? 

Belê ez dixwazim ji bo tîma 
îraqê bilîzim da ku îmkanên xwe 
îspat bikim. Bi rastî ji tîmên we- 
latên Ereb çend girêbest ji min re 
hatine, lê ezê paşî eşkere bikim 
ka ezê tevlî kîjanê bibim. 

Pprojeya te ya dahatûyê çî ye? 
Divê em hemû ji bo bilindkirina 
navê Kurdistanê hewl bidin. Ez 
hêvîdarim ku bikaribim li Kurdis- 
tanê qutabxaneyeke pêgihandina 
lîstikvanan vekim, ji bo ku asta 
spora Kurdistanê jî weke ya we- 
latên dinyayê bigihîje bilindtirîn 
ast. 



Diyarbakirspor 
qels dest pê kir: 
0-1 


Amed (Rûdaw) - Malbata Di- 
yarbakirsporê roja şemiyê tevî 
lîstikvanên nû kampa amadeka- 
riyê ya Kocaeliyê ku deh rojan 
dom kir, temam kir û vegeriyan 
Amedê û amadekariyên maça 
yekem a li dijî Çaykur Rizesporê 
kirin. Jiber ku Diyarbakirspor ji 
sezona din cezayê wî hebûn 
maç bê temaşevanan hat lîstin. 
Cezayên Diyarbakirsporê wê 
hefteya duyem jî bidome û di 
lîstika hefteya sêyem de li dijî 
Altaysporê wê alîgir bikaribin 
temaşe bikin. 

Ji bo sezona nû Diyarbakirs- 
porê piştî ku kongreya xwe li 
dar xist û rêveberiya xwe nû kir, 
di demeke kin de bi 32 fûtbolva- 
nên nû re kontrat îmze kir û en- 
caman şand Federasyona 
Futbolê ya Tirkiyeyê. Teknîk Dî- 
rektorê Diyarbakirsporê Suat 
Kaya ragihand ku ti kesî ji wan 
bawer nedikir ku tîmeke nû 
avabikin. Kaya got ku wan ji tu- 
nebûniyê tîmeke nû amade ki- 
rine. 

Ligel ku kongreya xwe gelek 


dereng lidarxist û transferên nû 
dereng îmze kir û ji bo demeke 
kin kete kampê û berê xwe da 
Amedê, lê dîsa jî pirsgirêkên Di- 
yarbakirsporê hemû nehatin 
çareserkirin. 

Roja wawî jî rêveberiya Diyar- 
bakirsporê bi pirsgirêka lîsansê 
re mijûl bûn. Roja yekşemê 
çend saet beriya lîstika bi Çay- 
kur Rizesporê re Serokê Klûbê 
Çetîn Sumer bi rêya telefonê bi 
serokê TFF'ê re axifî û pirsgi- 
rêka lîsansê çareser kirin. Ji bo 
bonservîsa lîstikvanên nû divê 
Diyarbakirspor 4,5 milyon YTL 
bide federasyonê. Piştî vê diyar- 
deyê Diyarbakirspor maf girt ku 
tevî lîstikvanên kevin karibe ên 
nû jî di maça Rizespore de têxe 
saheyê. 

Alîgirên Diyarbakirsporê jî 
şeva şemiyê li taxa Ofîsê çend rê 
û kuçeyan girtin û ji rêveberên 
wîlayet, şaredariya mezin û 
klûba Diyarbakirsporê gazincan 
kirin da ku ev tîm bê xwedî ne- 
hêlin û pirsgirêkên wê çareser 
bikin. 


Du satranczanên Kurd koçê Bexdayê kirin 


Ji ber heqdestê kêm du satranczanên Kurd ên bira, Elî û Nuh, 
ji Kurdistanê çûn û tevlî tîmeke Bexdayê bûn 


Hewlêr (Rûdaw) - Serokê Yekî- 
tiya Satranca Kurdistanê diyarkir 
ku bi sedema nebûna heqdestê, 
du ji baştirîn qehremanên Sat- 
ranca Kurdistanê çûne nav tî- 
meke Bexda, ew herwiha 
daxwazê ji Wezareta Rewşenbîrî 
û Ciwanan dike ku heqdestekî ji 
wan re dabîn bike ji bo ku vegerin 
Kurdistanê. 

Serokê Yekîtiya Satranca Kur- 
distanê Azad Sabir ji Rûdawê re 
ragihand ku herdu satranczanên 
bira, Hisên Elî û Nuh Elî ku niha 
baştirîn lîstikvanên îraqê ne, bi 


sedema nebûna heqdestekî baş ji 
Kurdistanê çûne rêza tîma îtisalat 
a Bexda û got: “Ew lîstikvan her 
meh yek milyon Dînar ji Tîma îti- 
salat a Bexda digirin û wan kariye 
wê tîmê bighînin pileya duyemîn 
a îraqê, ji ber ku ew du lîstikva- 
nên xwedî îmkan ji kîjan tîmê re 
bilîzin wê encamên baş jê re bi- 
dest bixin.” 

Serokê Yekîtiya Satranca Kur- 
distanê dibîne ku erkê vegeran- 
dina wan herdu lîstikvanan 
nakeve ser milê wî, lê pêwîst di- 
bîne ku Wezareta Rewşenbîrî û 


Ciwanan wî karî bike ji bo ku 
spora Kurdistanê sûdê ji wan bi- 
gire. “Hemû tîm girêdayî Wezareta 
Rewşenbîrî û Ciwanan in û pêwîst 
e ew maaşê wan herdu lîstikva- 
nan bide û wan bîne nava rêzên tî- 
meke Kurdistanê. Em weke 
Yekîtiya Navendî ya Satranca Kur- 
distanê nikarin wî karî bikin.” 

Hisên Elî û Nuh Elî ji lîstikva- 
nên herî başên îraqê ne û hertim 
baştirîn lîstikvanên satranca 
îraqê yên keç û kur Kurd bûne û 
di şampiyoniyên navnetewî de bi 
dehan nazvan bi dest anîn e. 

16 Keskesor 


Hejmar 59 Rudaw 


Dawetek Kurdî li Ewrûpa 



Kurdistan nedîtine, lê bi Kurdewarî gotin 'erê' 

5 abrîna û Alî du ciwanên Kurd in ku li Almanya ji dayîk bûne. Dêbavên wan beriya bêtirî 20 salan ji gundê Xe- 
rabya, ya ser bi navçeya Midyadê, koçi Almanyayê bûn. Sabrîna û Alî heta niha jî Kurdistan û welatê dêbavên 
xwe nedîtine. Tevî vê dûrbûna ji welat jî, herdu ciwanên Kurd daweta xwe di atmosferek Kurdewarî de pîroz 
kirin û vê atmosferê gelekî bala mêvanên wan jî kişand. Daweta Sabrîna û Alî bi beşdariya bi sedan mêvanan 
di dawiya Tîrmehê de li bajarê Almanya Ludwigshafenê hat pîrozkirin. Pîroz be! 



Lady Gaga bi gavên 
lezgîn tê 


W isa dixuyê ku di demeke 
nêzîk de wê stranbêj™ 
Pop a Amerîkî, Lady Gaga, bibe 
xwediya bêtirîn serlêderên 
malpera Twitter a înternêtê. 
Tek astenga li pêşiya Lady 
Gaga, Britney Spears e ku niha 
li serê lîsteyê cih digire. 

Malpera Fame Count a tay- 
betmend bi serjimêrîkirina 
serlêderên malperên navda- 
ran, diyar kir ku heta spêdeya 
roja înî stranbêja Pop a Ame- 
rîkî, Britney Spears, li serê lîs- 
teyê ye û hejmara serlêderên 
malpera wê nêzîkî pênc mil- 
yon û 659 hezar û 701 serlê- 
der in. Lady Gaga jî bi pênc 
milyon û 655 hezar û 299 ser- 




lêderan piştî 
wêtê, lê Gaga 
p êngavên 
lezgîn tavêje 
û dibe ku di 
d e m e k 
nêzîk de 
ji Brit- 
ney Spe- 
ars zêdetir bibe. 

Lady Gaga ku navê wê yê 
rast Stefani Joanne Angelina 
Germanotta ye, di cîhana înter- 
nêtê de navdartirîn kes e û bê- 
tirî 16 milyon hezkiriyên wê li 
ser malpera Facebook hene. 
Herwiha bêtirî 330 hezar 
kesan jî li ser malpera wê ya 
You Tube qeydkirî ne. 


Taca MISS UNIVERSE 
li Venezûela dimîne? 


3'ê Tebaxê pêşbirka Miss Universe ya 2010'an li 
Las Vegas Ii dar ket. Şahciwana 2010'an a Vene- 
zûelayê, Marelisa Gibson Villegas, bi hêvî 
bû ku ji bo cara 3. li paş hev 
taca Miss Universe 
bîne welatê xwe. Sala 
2008 û 2009'an jî Da- 
tk yana Mendoza û Stefa- 

nia Fernandez tac anîn 
welatê xwe Venezûela. 
Eger Villegas bi ser bi- 
keve, ewê bibe cara yekê 
di dîroka vê pêşbirkê de 
ku 3 caran li paş hev ev tac 
diçe welatekî. Heta niha 6 
caran taca Miss Universe 
çûye welatê 28 milyonî Vene- 
zûelayê. Dema rojname dihat 
amadekirin hîn xwediyê tacê 
ne diyar bû. 




N 


'Facebook a min nîne' 


Xaçepirs 

1 2 3 4 5 6 ^8 9 10 11 12 



Çeperast: 1-Eczane, dermanfiroş, febrîqa dermanan. 2 - Xanîyek ji 
apartimanê (berepaş) - Bilindayî, mezinayî. 3 - Xwedî rêz û qîmet - 
Hazir, tedarik. 4 - Mahîr, hoste - Zilam, mêr. 5 - Navekî zilaman - 
Pêlav, şekal - Gotina qebûlkirinê. 6 - Haydê, yalla - Keça apê - Nav- 
nîşana komputer a înternetê. 7 - Navekî zilaman - Bi Ingilîzî "mezin" 
(berepaş) - Serokê Çînê (berepaş). 8 - Dîtin, fikir, hizir - Ar, namûs, 
liberxweketin - Bê av, ziwa. 9 - Azadî, serbestî (berepaş9 - Rêz, car. 
10 - Berî ku di malzarokê de ruh pê bê û bibe zarok (berepaş) - Bin- 
geh, rikn, esas - Ne îro, roja berê. 

Serejêr: 1- Perîşan, teriqandî, şerpeze. 2 - Qebûlkirin - Endamên 
welatekî. 3 - Qurban, navekî zilaman (berepaş) - Bawerî. 4 - Paytextê 
îspanya - Ala piçûk, nîşane. 5 - Li hev zîvirand, li hev tewand (bere- 
paş) - Navekî zilaman, şerkir (berepaş). 6 - Ne derew, wek xwe. 7 - 
Erd, xak (berepaş9 - Çek û sîlehek şer. 8 - Endam, cîhgir - Notayek - 
Paştextê Brezîlyayê. 9 - Mektûb, reşbelek - Mêşek sor û jehrîn. 10 - 
Firêze, kar, nîşan. 11 - Yalla, haydê, rabin (berepaş) - Keça mîr (be- 
repaş). 12 - Vêketî, ne vemirî (berepaş) - Roja em tê de, niha. 



S tranbêj Dilniya Qeredaxî ku piştî Remezanê straneke 
xwe ya bi navê 'Birwam Nebû' dike klîp, dibêje bi 
navê wê li ser Facebookê peywendî ligel hunermendan 
hatiye kirin: "Hinek kesan bi navê min li ser Facebookê 
peywendî ligel hunermendan kirine, lê ji vir hemû hu- 
nermendan piştrast dikim ku Facebook a min nîne." 

Dilniya Qeredaxî daxwaz ji wan kesan kir ku dev ji van 
karan berdin û bi navê hunermendan li ser Facebookê 
beşdar nebin û daxuyaniyan nedin. 






























































































